CELEX: 42008X1230(01)
Language: el
Date: 2008-12-30 00:00:00
Title: Κανονισμός αριθ. 97 της Οικονομικής Επιτροπής των Ηνωμένων Εθνών για την Ευρώπη (UN/ECE) — Ενιαίες διατάξεις έγκρισης συστημάτων συναγερμού οχημάτων (ΣΣΟ) και μηχανοκίνητων οχημάτων όσον αφορά τα συστήματα συναγερμού τους (ΣΟ)

30.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 351/1
            
          
   Μόνο τα πρωτότυπα κείμενα της ΟΕΕ/ΗΕ έχουν νομική ισχύ σύμφωνα με το διεθνές δημόσιο δίκαιο. Η κατάσταση και η ημερομηνία έναρξης ισχύος του παρόντος κανονισμού πρέπει να ελεγχθεί στην τελευταία έκδοση του εγγράφου που αφορά την κατάσταση προσχώρησης στους κανονισμούς UN-ECE, δηλ. του εγγράφου TRANS/WP.29/343, που είναι διαθέσιμο στον ακόλουθο δικτυακό τόπο: http://www.unece.org/trans/main/wp29/wp29wgs/wp29gen/wp29fdocstts.html.
   Κανονισμός αριθ. 97 της Οικονομικής Επιτροπής των Ηνωμένων Εθνών για την Ευρώπη (UN/ECE) — Ενιαίες διατάξεις έγκρισης συστημάτων συναγερμού οχημάτων (ΣΣΟ) και μηχανοκίνητων οχημάτων όσον αφορά τα συστήματα συναγερμού τους (ΣΟ)
   Αναθεώρηση 1 — Τροποποίηση 1
   
      Ενσωματώνει όλο το έγκυρο κείμενο έως:
   
   το συμπλήρωμα 5 στη σειρά τροπολογιών 01 — ημερομηνία έναρξης ισχύος: 18 Ιουνίου 2007
   ΠΙΝΑΚΑΣ ΠΕΡΙΕΧΟΜΕΝΩΝ
   ΚΑΝΟΝΙΣΜΟΣ
   
               1.
            
            Πεδίο εφαρμογής
         ΜΕΡΟΣ I –   Έγκριση συστημάτων συναγερμού οχημάτων
   
               2.
            
            Ορισμοί
         
               3.
            
            Η αίτηση έγκρισης ΣΣΟ
         
               4.
            
            Έγκριση
         
               5.
            
            Γενικές προδιαγραφές
         
               6.
            
            Ειδικές προδιαγραφές.
         
               7.
            
            Παράμετροι λειτουργίας και συνθήκες δοκιμής
         
               8.
            
            Οδηγίες χρήσης
         
               9.
            
            Τροποποίηση τύπου ΣΣΟ και επέκταση έγκρισης
         
               10.
            
            Συμμόρφωση της παραγωγής
         
               11.
            
            Κυρώσεις για τη μη συμμόρφωση της παραγωγής
         
               12.
            
            Οριστική παύση παραγωγής
         
               13.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών υπηρεσιών
         ΜΕΡΟΣ II –   Έγκριση τύπου οχήματος όσον αφορά στο σύστημα συναγερμού του
   
               14.
            
            Ορισμοί
         
               15.
            
            Αίτηση έγκρισης
         
               16.
            
            Έγκριση
         
               17.
            
            Γενικές προδιαγραφές
         
               18.
            
            Ειδικές προδιαγραφές.
         
               19.
            
            Συνθήκες δοκιμής
         
               20.
            
            Οδηγίες χρήσης
         
               21.
            
            Τροποποίηση του τύπου οχήματος και επέκταση της έγκρισης
         
               22.
            
            Συμμόρφωση της παραγωγής
         
               23.
            
            Κυρώσεις για τη μη συμμόρφωση της παραγωγής
         
               24.
            
            Οριστική παύση παραγωγής
         
               25.
            
            Ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή δοκιμών έγκρισης και των διοικητικών υπηρεσιών
         ΜΕΡΟΣ ΙΙΙ –   Έγκριση συστημάτων ακινητοποίησης και έγκριση τύπου οχήματος όσον αφορά στο σύστημα ακινητοποίησής του
   
               26.
            
            Ορισμοί
         
               27.
            
            Αίτηση έγκρισης ενός συστήματος ακινητοποίησης
         
               28.
            
            Αίτηση έγκρισης τύπου οχήματος
         
               29.
            
            Έγκριση συστήματος ακινητοποίησης
         
               30.
            
            Έγκριση τύπου οχήματος
         
               31.
            
            Γενικές προδιαγραφές
         
               32.
            
            Ειδικές προδιαγραφές
         
               33.
            
            Παράμετροι λειτουργίας και συνθήκες δοκιμής
         
               34.
            
            Οδηγίες χρήσης
         
               35.
            
            Τροποποιήσεις του τύπου συστήματος ακινητοποίησης ή του της έγκρισηςτύπου οχήματος και επέκταση
         
               36.
            
            Συμμόρφωση της παραγωγής
         
               37.
            
            Κυρώσεις για τη μη συμμόρφωση της παραγωγής
         
               38.
            
            Οριστική παύση παραγωγής
         
               39.
            
            Μεταβατικές διατάξεις
         
               40.
            
            Ονομασίες και διευθύνσεις των Τεχνικών Υπηρεσιών που είναι αρμόδιες για τη διεξαγωγή δοκιμών έγκρισης και των Διοικητικών Υπηρεσιών
         ΠΑΡΑΡΤΗΜΑΤΑ
   
               Παράρτημα I —
            
            Κοινοποίηση σχετικά με τη χορήγηση ή επέκταση ή απόρριψη ή ανάκληση έγκρισης ή την οριστική διακοπή της παραγωγής ενός τύπου συστήματος συναγερμού οχημάτων (ΣΣΟ) σύμφωνα με το μέρος Ι του κανονισμού αριθ. 97
         
               Παράρτημα II —
            
            Κοινοποίηση σχετικά με τη χορήγηση ή επέκταση ή απόρριψη ή ανάκληση έγκρισης ή την οριστική διακοπή της παραγωγής ενός τύπου οχήματος σε σχέση με το σύστημα συναγερμού του σύμφωνα με το μέρος ΙΙ του κανονισμού αριθ. 97
         
               Παράρτημα III —
            
            Κοινοποίηση σχετικά με τη χορήγηση ή επέκταση ή απόρριψη ή ανάκληση έγκρισης ή την οριστική διακοπή της παραγωγής ενός τύπου συστήματος ακινητοποίησης οχήματος σύμφωνα με το μέρος ΙΙΙ του κανονισμού αριθ. 97
         
               Παράρτημα VI —
            
            Κοινοποίηση σχετικά με τη χορήγηση ή επέκταση ή απόρριψη ή ανάκληση έγκρισης ή την οριστική διακοπή της παραγωγής ενός τύπου οχήματος σε σχέση με το σύστημα ακινητοποίησής του, σύμφωνα με το μέρος ΙΙΙ του κανονισμού αριθ. 97
         
               Παράρτημα V —
            
            Ρυθμίσεις για τα σήματα έγκρισης
         
               Παράρτημα VI —
            
            Υπόδειγμα πιστοποιητικού συμμόρφωσης
         
               Παράρτημα VII —
            
            Υπόδειγμα πιστοποιητικού εγκατάστασης
         
               Παράρτημα VIII —
            
            Δοκιμή συστημάτων προστασίας θαλάμου επιβατών
         
               Παράρτημα IX —
            
            Ηλεκτρομαγνητική συμβατότητα
         
               Παράρτημα X —
            
            Προδιαγραφές μηχανικών κλείθρων
         1.   ΠΕΔΙΟ ΕΦΑΡΜΟΓΗΣ
   Ο παρών κανονισμός εφαρμόζεται στα ακόλουθα:
   1.1.   Μέρος I — Έγκριση συστημάτων συναγερμού οχημάτων (ΣΣΟ) τα οποία προορίζονται για μόνιμη εγκατάσταση σε οχήματα κατηγορίας Μ1 και κατηγορίας Ν1 με μέγιστη μάζα έως και 2 τόνους (1).
   1.2.   Μέρος II — Έγκριση οχημάτων κατηγορίας Μ1 και κατηγορίας Ν1 με μέγιστη μάζα έως και 2 τόνους, όσον αφορά το (τα) σύστημα (-τα) συναγερμού τους (ΣΟ) (1).
   1.3.   Μέρος IΙΙ — Έγκριση συστημάτων ακινητοποίησης και τύπων οχημάτων κατηγορίας Μ1 και κατηγορίας Ν1 με μέγιστη μάζα έως και 2 τόνους όσον αφορά τα συστήματα ακινητοποίησης (1).
   1.4.   Η εγκατάσταση των διατάξεων που ορίζονται στα μέρη ΙΙ και ΙΙΙ σε οχήματα άλλων κατηγοριών ή σε οχήματα κατηγορίας Ν1 με μέγιστη μάζα άνω των 2 τόνων είναι προαιρετική. Ωστόσο, οι τοποθετούμενες διατάξεις πρέπει να συμμορφώνονται με όλες τις συναφείς απαιτήσεις του παρόντος κανονισμού. Οι τύποι οχημάτων που εγκρίνονται βάσει των διατάξεων των μερών III ή IV του κανονισμού αριθ. 116 θεωρείται ότι συμμορφώνονται με τις διατάξεις των μερών II και III αντίστοιχα του παρόντος κανονισμού.
   ΜΕΡΟΣ I
   ΕΓΚΡΙΣΗ ΣΥΣΤΗΜΑΤΩΝ ΣΥΝΑΓΕΡΜΟΥ ΟΧΗΜΑΤΩΝ
   2.   ΟΡΙΣΜΟΙ
   Για τους σκοπούς του μέρους Ι του παρόντος κανονισμού,
   2.1.   «Σύστημα συναγερμού οχήματος» (ΣΣΟ): σύστημα που προορίζεται να τοποθετηθεί σε έναν ή περισσότερους τύπους οχημάτων και έχει σχεδιασθεί για να δείχνει την παραβίαση ή την παρέμβαση στο όχημα. Τα εν λόγω συστήματα μπορούν να παρέχουν περαιτέρω προστασία από την παράνομη χρήση του οχήματος.
   2.2.   «Αισθητήρας»: η διάταξη η οποία αντιλαμβάνεται μια μεταβολή εξαιτίας παραβίασης ή παρέμβασης στο όχημα.
   2.3.   «Διάταξη προειδοποίησης»: η διάταξη που δείχνει παραβίαση ή παρέμβαση στο όχημα.
   2.4.   «Εξοπλισμός χειρισμού»: ο εξοπλισμός που χρειάζεται για την ενεργοποίηση, την απενεργοποίηση και τη δοκιμή του συστήματος συναγερμού οχήματος και για την έναρξη λειτουργίας των διατάξεων προειδοποίησης.
   2.5.   «Ενεργοποίηση»: η κατάσταση του ΣΣΟ στην οποία μια κατάσταση συναγερμού μπορεί να διαβιβαστεί στις διατάξεις προειδοποίησης.
   2.6.   «Απενεργοποίηση»: η κατάσταση του ΣΣΟ στην οποία μια κατάσταση συναγερμού δεν μπορεί να διαβιβαστεί στις διατάξεις προειδοποίησης.
   2.7.   «Κλειδί»: κάθε διάταξη που είναι σχεδιασμένη και κατασκευασμένη έτσι ώστε να παρέχει ένα τρόπο λειτουργίας του συστήματος ασφάλισης το οποίο με τη σειρά του είναι σχεδιασμένο και κατασκευασμένο έτσι ώστε να ενεργοποιείται μόνον από την εν λόγω διάταξη.
   2.8.   «Τύπος συστήματος συναγερμού οχήματος»: τα συστήματα που δεν διαφέρουν σημαντικά σε ουσιαστικά θέματα, όπως:
   
               α)
            
            
               η εμπορική επωνυμία ή το σήμα του κατασκευαστή,
            
         
               β)
            
            
               το είδος αισθητήρα,
            
         
               γ)
            
            
               το είδος της διάταξης προειδοποίησης,
            
         
               δ)
            
            
               το είδος του εξοπλισμού ελέγχου·
            
         2.9.   «Έγκριση συστήματος συναγερμού οχήματος»: η έγκριση ενός τύπου ΣΣΟ όσον αφορά στις απαιτήσεις που ορίζονται στις παραγράφους 5., 6. και 7. κατωτέρω·
   2.10.   «Σύστημα ακινητοποίησης»: η διάταξη που έχει σκοπό να εμποδίζει την οδήγηση του οχήματος με κίνηση από τον δικό του κινητήρα·
   2.11.   «Συναγερμός πανικού»: η διάταξη που επιτρέπει σε ένα άτομο να χρησιμοποιεί ένα συναγερμό τοποθετημένο στο όχημα για να καλεί σε βοήθεια σε περίπτωση ανάγκης.
   3.   ΑΙΤΗΣΗ ΕΓΚΡΙΣΗΣ ΕΝΟΣ ΣΣΟ
   3.1.   Η αίτηση έγκρισης ενός ΣΣΟ πρέπει να υποβάλλεται από τον κατασκευαστή του ΣΣΟ ή από τον δεόντως εξουσιοδοτημένο αντιπρόσωπό του.
   3.2.   Για κάθε τύπο ΣΣΟ, η αίτηση πρέπει να συνοδεύεται από:
   3.2.1.   Έντυπο εις τριπλούν με την περιγραφή των τεχνικών χαρακτηριστικών του ΣΣΟ και του τρόπου εγκατάστασής του·
   3.2.2.   Τρία δείγματα του τύπου του ΣΣΟ με όλα τα κατασκευαστικά μέρη του. Τα δείγματα αυτά πρέπει να φέρουν ευδιάκριτη και ανεξίτηλη σήμανση με την εμπορική επωνυμία ή το εμπορικό σήμα του αιτούντος και τον προσδιορισμό του τύπου αυτού του κατασκευαστικού μέρους·
   3.2.3.   Ένα όχημα στο οποίο έχει εγκατασταθεί το προς έγκριση ΣΣΟ, το οποίο επιλέγεται από τον αιτούντα σε συνεννόηση με την τεχνική υπηρεσία που είναι αρμόδια για τη διενέργεια των δοκιμών έγκρισης·
   3.2.4.   Έντυπο οδηγιών χρήσης εις τριπλούν, σύμφωνα με την παράγραφο 8. κατωτέρω.
   4.   ΕΓΚΡΙΣΗ
   4.1.   Αν το υποβαλλόμενο προς έγκριση ΣΣΟ βάσει του παρόντος κανονισμού ικανοποιεί τις απαιτήσεις των παραγράφων 5. και 6. και 7. κατωτέρω, χορηγείται έγκριση για τον συγκεκριμένο τύπο ΣΣΟ.
   4.2.   Αποδίδεται αριθμός έγκρισης για κάθε τύπο που εγκρίνεται. Τα πρώτα δύο ψηφία του (προς το παρόν 01 για τη σειρά τροποποιήσεων 01) δηλώνουν τη σειρά τροποποιήσεων που περιλαμβάνει τις πλέον πρόσφατες σημαντικές τεχνικές τροποποιήσεις που έγιναν στον κανονισμό κατά τη χρονική στιγμή έκδοσης της έγκρισης. Το ίδιο συμβαλλόμενο μέρος δεν μπορεί να αποδώσει τον ίδιο αριθμό για άλλο τύπο ΣΣΟ.
   4.3.   Η κοινοποίηση στα συμβαλλόμενα μέρη της συμφωνίας τα οποία εφαρμόζουν αυτόν τον κανονισμό της έγκρισης ή της επέκτασης ή της άρνησης έγκρισης οχήματος σύμφωνα με τον παρόντα κανονισμό πραγματοποιείται με έντυπο που έχει ως βάση το υπόδειγμα του παραρτήματος I του παρόντος κανονισμού.
   4.4.   Σε ευδιάκριτο και ευπρόσιτο σημείο που προσδιορίζεται στο έντυπο της έγκρισης, τοποθετείται στα βασικά κατασκευαστικά στοιχεία του ΣΣΟ, ανάλογα με τον τύπο του ΣΣΟ που εγκρίνεται βάσει του παρόντος κανονισμού, διεθνές σήμα έγκρισης που αποτελείται από:
   4.4.1.   Κύκλο που περικλείει το γράμμα «E» και ακολουθείται από τον διακριτικό αριθμό της χώρας που χορήγησε την έγκριση (2).
   4.4.2.   Τον αριθμό του παρόντος κανονισμού που ακολουθείται από το γράμμα «R», το σύμβολο «A» ή «I» ή «AI» που δηλώνει αν το σύστημα είναι σύστημα συναγερμού οχήματος ή σύστημα ακινητοποίησης ή συνδυασμός των δύο συστημάτων, μία τελεία και τον αριθμό έγκρισης κοντά στον κύκλο που αναφέρεται στην παράγραφο 4.4.1.
   4.4.3.   Το σήμα έγκρισης πρέπει να είναι ευανάγνωστο και ανεξίτηλο.
   4.4.4.   Το παράρτημα V του παρόντος κανονισμού περιέχει υποδείγματα σημάτων έγκρισης.
   4.5.   Στη θέση του προαναφερόμενου στην παράγραφο 4.4. σήματος έγκρισης είναι δυνατό να εκδίδεται πιστοποιητικό συμμόρφωσης για κάθε ΣΣΟ που διατίθεται προς πώληση.
   Όταν ένας κατασκευαστής ΣΣΟ υποβάλλει ένα εγκεκριμένο σύστημα συναγερμού οχήματος χωρίς επισήμανση σε έναν κατασκευαστή οχημάτων για να το εγκαταστήσει ο κατασκευαστής του οχήματος ως αυθεντικό εξοπλισμό σε ένα μοντέλο ή σε σειρά μοντέλων οχημάτων, ο κατασκευαστής του ΣΣΟ παραδίδει στον κατασκευαστή των οχημάτων επαρκή αριθμό αντιγράφων του πιστοποιητικού συμμόρφωσης, για να μπορέσει ο τελευταίος να λάβει έγκριση οχήματος σύμφωνα με το μέρος ΙΙ του παρόντος κανονισμού.
   Αν το ΣΣΟ αποτελείται από διακριτά κατασκευαστικά στοιχεία, τα κύρια στοιχεία πρέπει να φέρουν σήμα αναφοράς και το πιστοποιητικό συμμόρφωσης περιέχει κατάλογο των εν λόγω σημάτων αναφοράς.
   Το παράρτημα VI του παρόντος κανονισμού περιέχει υπόδειγμα του πιστοποιητικού συμμόρφωσης.
   5.   ΓΕΝΙΚΕΣ ΠΡΟΔΙΑΓΡΑΦΕΣ
   5.1.   Το ΣΣΟ πρέπει, σε περίπτωση παραβίασης ή παρέμβασης στο όχημα, να προκαλεί την εκπομπή σήματος προειδοποίησης.
   Το σήμα προειδοποίησης είναι ηχητικό και μπορεί να περιλαμβάνει πρόσθετα συστήματα οπτικού σήματος ή ασύρματης ζεύξης ή συνδυασμό αυτών των διατάξεων.
   5.2.   Τα ΣΣΟ πρέπει να σχεδιάζονται, να κατασκευάζονται και να τοποθετούνται κατά τρόπο ώστε το εξοπλισμένο με αυτά όχημα να εξακολουθεί να πληροί όλες τις σχετικές τεχνικές απαιτήσεις και ειδικά εκείνες που αφορούν την ηλεκτρομαγνητική συμβατότητα (EMC).
   5.3.   Εάν το ΣΣΟ περιλαμβάνει τη δυνατότητα εκπομπής ραδιοκυμάτων, π.χ. για την ενεργοποίηση ή απενεργοποίηση του συναγερμού ή τη μετάδοση συναγερμού, πρέπει να ανταποκρίνεται στα πρότυπα ETSI (3), π.χ. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) και EN 301 489-3 V1.2.1. (2000-08) (συμπεριλαμβανομένων ενδεχόμενων συμβουλευτικών απαιτήσεων). Η συχνότητα και η μέγιστη ακτινοβολούμενη ισχύς των ραδιομεταδόσεων για την ενεργοποίηση ή την απενεργοποίηση του συναγερμού πρέπει να συμμορφώνονται με τη σύσταση CEPT/ERC (4) Σύσταση 70-03 (17 Φεβρουαρίου 2000) σχετικά με τη χρήση διατάξεων μικρής εμβέλειας (5).
   5.4.   Η εγκατάσταση ενός ΣΣΟ σε ένα όχημα δεν πρέπει να μπορεί να επηρεάζει τις επιδόσεις του οχήματος (στη θέση απενεργοποίησης) ούτε την ασφαλή λειτουργία του.
   5.5.   Το ΣΣΟ και τα κατασκευαστικά στοιχεία του δεν πρέπει να ενεργοποιούνται ακούσια, ιδίως όταν ο κινητήρας είναι σε κατάσταση λειτουργίας.
   5.6.   Η ασφαλής λειτουργία του οχήματος δεν πρέπει να επηρεάζεται από βλάβη του ΣΣΟ ή από βλάβη του συστήματος ηλεκτροδότησης του ΣΣΟ.
   5.7.   Το ΣΣΟ, τα κατασκευαστικά στοιχεία και τα μέρη του που ελέγχονται από αυτά είναι σχεδιασμένα, κατασκευασμένα και τοποθετημένα με τρόπο που να ελαχιστοποιείται ο κίνδυνος ταχείας και απαρατήρητης απενεργοποίησης ή καταστροφής τους, π.χ. με τη χρησιμοποίηση φθηνών εργαλείων και συνέργων που αποκρύβονται εύκολα και διατίθενται ελεύθερα στην αγορά.
   5.8.   Τα μέσα ενεργοποίησης και απενεργοποίησης του ΣΣΟ είναι σχεδιασμένα έτσι ώστε να μην ακυρώνονται οι απαιτήσεις του κανονισμού αριθ. 18. Επιτρέπεται η χρήση ηλεκτρικών συνδέσεων των κατασκευαστικών στοιχείων που καλύπτει ο παρών κανονισμός.
   5.9.   Το σύστημα πρέπει να είναι ρυθμισμένο κατά τρόπο ώστε η βραχυκύκλωση οιουδήποτε κυκλώματος σήματος συναγερμού να μην καθιστά αναποτελεσματικό το σύστημα συναγερμού από καμία άποψη, εκτός από το κύκλωμα που έχει βραχυκυκλωθεί.
   5.10.   Το ΣΣΟ μπορεί να περιλαμβάνει σύστημα ακινητοποίησης το οποίο πρέπει να πληροί τις απαιτήσεις του μέρους IΙΙ του παρόντος κανονισμού.
   6.   ΕΙΔΙΚΕΣ ΠΡΟΔΙΑΓΡΑΦΕΣ
   6.1.   Φάσμα προστασίας
   6.1.1.   Ειδικές απαιτήσεις
   Το ΣΣΟ πρέπει τουλάχιστον να ανιχνεύει και να επισημαίνει το άνοιγμα κάθε θύρας του οχήματος, του καλύμματος της μηχανής (καπό) και του χώρου αποσκευών. Η βλάβη ή η διακοπή όλων των φωτεινών πηγών, π.χ. λυχνία του θαλάμου επιβατών, δεν πρέπει να μειώνουν τη λειτουργία ελέγχου.
   Επιτρέπονται πρόσθετοι αποτελεσματικοί αισθητήρες πληροφόρησης/απεικόνισης, π.χ.:
   
               α)
            
            
               απόπειρας παραβίασης του οχήματος, π.χ. έλεγχος του θαλάμου επιβατών, έλεγχος υαλοπινάκων, θραύση υαλοπινάκων, ή
            
         
               β)
            
            
               απόπειρας κλοπής του αυτοκινήτου, π.χ. αισθητήρας κλίσης,
            
         λαμβανομένων υπόψη των μέτρων κατά κάθε άσκοπης εκπομπής ηχητικού σήματος συναγερμού (= εσφαλμένος συναγερμός, βλ. παράγραφο 6.1.2. κατωτέρω).
   Εφόσον αυτοί οι πρόσθετοι αισθητήρες προκαλούν σήμα συναγερμού ακόμη και μετά την παραβίαση του οχήματος (π.χ. με τη θραύση υαλοπίνακα) ή λόγω εξωτερικής επήρειας (π.χ. άνεμος), το σήμα συναγερμού που έχει ενεργοποιηθεί από έναν από τους προαναφερθέντες αισθητήρες παραμένει ενεργοποιημένο έως δέκα φορές κατ' ανώτατο όριο εντός του ίδιου διαστήματος ενεργοποίησης του ΣΣΟ.
   Σε αυτή την περίπτωση, το διάστημα ενεργοποίησης περιορίζεται από την επιτρεπόμενη απενεργοποίηση του συστήματος με ανάλογη ενέργεια του κατόχου του οχήματος.
   Επιτρέπεται η σκόπιμη απενεργοποίηση ορισμένων ειδών πρόσθετων αισθητήρων, π.χ. αισθητήρας θαλάμου επιβατών (υπέρηχοι, υπέρυθρες ακτίνες) ή αισθητήρας κλίσης. Σε αυτήν την περίπτωση, πρέπει να υπάρχει ανεξάρτητη σκόπιμη ενέργεια πριν από την κάθε ενεργοποίηση του ΣΣΟ. Δεν πρέπει να επιτρέπεται η απενεργοποίηση των αισθητήρων όταν το σύστημα συναγερμού είναι ενεργοποιημένο.
   6.1.2.   Ασφάλεια κατά εσφαλμένου συναγερμού
   6.1.2.1.   Με την λήψη των κατάλληλων μέτρων, όπως:
   
               α)
            
            
               μηχανικός σχεδιασμός και σχεδιασμός του ηλεκτρικού κυκλώματος με βάση τις ειδικές συνθήκες των μηχανοκίνητων οχημάτων,
            
         
               β)
            
            
               επιλογή και εφαρμογή των αρχών λειτουργίας και ελέγχου του συστήματος συναγερμού και των κατασκευαστικών στοιχείων του,
            
         Πρέπει να εξασφαλίζεται ότι το ΣΣΟ, τόσο σε κατάσταση ρύθμισης όσο και σε κατάσταση απενεργοποίησης, δεν προκαλεί άσκοπη εκπομπή του ηχητικού σήματος, σε περίπτωση:
   
               α)
            
            
               κρούσης στο όχημα: η σχετική δοκιμή περιγράφεται στην παράγραφο 7.2.13.·
            
         
               β)
            
            
               ηλεκτρομαγνητικής συμβατότητας: οι σχετικές δοκιμές περιγράφονται στην παράγραφο 7.2.12.·
            
         
               γ)
            
            
               πτώσης της τάσης του συσσωρευτή λόγω συνεχούς εκφόρτισης: η σχετική δοκιμή περιγράφεται στην παράγραφο 7.2.14.·
            
         
               δ)
            
            
               εσφαλμένου συναγερμού της ενδεικτικής λυχνίας του θαλάμου επιβατών: η σχετική δοκιμή περιγράφεται στην παράγραφο 7.2.15.
            
         6.1.2.2.   Εφόσον ο αιτών την έγκριση τύπου μπορεί να αποδείξει, π.χ. με τεχνικά δεδομένα, ότι εξασφαλίζεται, σε ικανοποιητικό βαθμό, ασφάλεια κατά εσφαλμένου συναγερμού, η αρμόδια τεχνική υπηρεσία που διεξάγει τις δοκιμές έγκρισης τύπου μπορεί να μην απαιτήσει ορισμένες από τις προαναφερθείσες δοκιμές.
   6.2.   Ηχητικός συναγερμός
   6.2.1.   Γενικά
   Το προειδοποιητικό σήμα πρέπει να είναι ευδιάκριτο ηχητικά και αναγνωρίσιμο και πρέπει να διαφέρει σημαντικά από άλλα ηχητικά σήματα οχημάτων.
   Εκτός από τη διάταξη ηχητικής προειδοποίησης στον αρχικό εξοπλισμό, μπορεί να τοποθετηθεί και ανεξάρτητη διάταξη ηχητικού συναγερμού στο χώρο του οχήματος που ελέγχεται από το ΣΣΟ και εμποδίζει την εύκολη και ταχεία πρόσβαση από άτομα.
   Εάν χρησιμοποιείται ανεξάρτητη διάταξη ηχητικού σήματος βάσει της παραγράφου 6.3.2.3.1. κατωτέρω, το πρωτότυπο τυποποιημένο σύστημα ηχητικής προειδοποίησης μπορεί επιπροσθέτως να ενεργοποιηθεί από το ΣΣΟ, με την προϋπόθεση ότι κάθε παρέμβαση στην τυποποιημένη διάταξη ηχητικού συναγερμού (που συνήθως είναι ευκολότερα προσβάσιμη) δεν επηρεάζει τη λειτουργία της χωριστής διάταξης ηχητικού σήματος συναγερμού.
   6.2.2.   Διάρκεια ηχητικού σήματος συναγερμού
   Ελάχιστη: 25 s
   Μέγιστη: 30 s.
   Το ηχητικό σήμα συναγερμού μπορεί να εκπεμφθεί πάλι μόνο μετά την επόμενη παρέμβαση στο όχημα, π.χ. μετά την παρέλευση του προαναφερθέντος χρόνου
   (Περιορισμοί: βλέπε παραγράφους 6.1.1. και 6.1.2. ανωτέρω).
   Η απενεργοποίηση του συστήματος συναγερμού πρέπει να παύει αμέσως την εκπομπή του ηχητικού σήματος.
   6.2.3.   Προδιαγραφές ηχητικού σήματος συναγερμού
   6.2.3.1.   Διάταξη σήματος συναγερμού με σταθερό τόνο (σταθερό φάσμα συχνότητας), π.χ. κόρνα: ηχητικά, κλπ. δεδομένα σύμφωνα με τον κανονισμό ΟΕΕ αριθ. 28, μέρος Ι.
   Διαλείπον σήμα συναγερμού (οπλισμένο/παροπλισμένο):
   Συχνότητα έναυσης … (2 ± 1) Hz
   Χρόνος λειτουργίας = χρόνος μη λειτουργίας ± 10 %
   6.2.3.2.   Διάταξη ηχητικού σήματος συναγερμού με διαμόρφωση συχνότητας:
   ακουστικά κ.α. δεδομένα σύμφωνα με τον κανονισμό αριθ. 28, μέρος Ι, ίση όμως διάβαση ενός σημαντικού φάσματος συχνότητας εντός του προαναφερθέντος φάσματος (1 800 έως 3 550 Hz) και προς τις δύο κατευθύνσεις.
   Συχνότητα διάβασης … (2 ± 1) Hz
   6.2.3.3.   Ηχοστάθμη
   Η πηγή ήχου μπορεί να είναι:
   
               α)
            
            
               είτε μια διάταξη ηχητικής προειδοποίησης εγκεκριμένη βάσει του κανονισμού αριθ. 28, μέρος Ι
            
         
               β)
            
            
               είτε μια διάταξη που πληροί τις απαιτήσεις του κανονισμού αριθ. 28, μέρος Ι, παράγραφοι 6.1. και 6.2.
            
         Ωστόσο, σε περίπτωση μιας πηγής ήχου διαφορετικής από την αρχική διάταξη ηχητικής προειδοποίησης, η ελάχιστη ηχοστάθμη μπορεί να μειωθεί σε 100 dB(A), μετρούμενη υπό τις συνθήκες που ορίζει ο κανονισμός αριθ. 28, μέρος Ι.
   6.3.   Οπτικός συναγερμός — εφόσον υπάρχει
   6.3.1.   Γενικά
   Σε περίπτωση παραβίασης ή παρέμβασης στο όχημα, η διάταξη πρέπει να εκπέμψει οπτικό σήμα συναγερμού, όπως ορίζεται στις παραγράφους 6.3.2. και 6.3.3. κατωτέρω.
   6.3.2.   Διάρκεια του οπτικού σήματος συναγερμού
   Το οπτικό σήμα συναγερμού πρέπει να διαρκεί από 25 δευτερόλεπτα έως 5 λεπτά μετά την ενεργοποίηση του συναγερμού.
   Η απενεργοποίηση του συστήματος συναγερμού πρέπει αμέσως να παύει την εκπομπή του σήματος συναγερμού.
   6.3.3.   Τύπος οπτικού σήματος συναγερμού
   Διαλείπουσα λειτουργία όλων των δεικτών διεύθυνσης ή/και της λυχνίας του θαλάμου επιβατών του οχήματος καθώς και όλων των λυχνιών που ανήκουν στο ίδιο ηλεκτρικό κύκλωμα.
   Συχνότητα έναυσης … (2 ± 1) Hz
   Σε συνδυασμό με το ηχητικό σήμα, επιτρέπονται και τα ασύγχρονα σήματα.
   Χρόνος λειτουργίας = χρόνος μη λειτουργίας ± 10 %
   6.4.   Συναγερμός με εκπομπή ραδιοκυμάτων (συσκευή τηλεειδοποίησης) — εφόσον υπάρχει
   Το σύστημα συναγερμού οχήματος (ΣΣΟ) μπορεί να περιλαμβάνει εγκατάσταση που να προκαλεί σήμα συναγερμού με ασύρματη ζεύξη.
   6.5.   Μανδάλωση ενεργοποίησης του συστήματος συναγερμού
   6.5.1.   Όταν ο κινητήρας είναι σε λειτουργία, πρέπει να είναι αδύνατη η σκόπιμη ή η ακούσια ενεργοποίηση του συστήματος συναγερμού.
   6.6.   Ενεργοποίηση και απενεργοποίηση του συστήματος συναγερμού οχήματος
   6.6.1.   Ενεργοποίηση
   Επιτρέπονται όλα τα κατάλληλα μέσα ενεργοποίησης του ΣΣΟ, με την προϋπόθεση ότι δεν προκαλούν ακούσια εσφαλμένο συναγερμό.
   6.6.2.   Απενεργοποίηση
   Η απενεργοποίηση του ΣΣΟ πρέπει να επιτυγχάνεται με μία διάταξη ή με συνδυασμό των κάτωθι διατάξεων. Επιτρέπονται άλλες διατάξεις ισοδύναμων επιδόσεων.
   6.6.2.1.   Μηχανικό κλειδί (που πληροί τις απαιτήσεις του παραρτήματος X του παρόντος κανονισμού), το οποίο μπορεί να συνδυάζεται με το κεντρικό σύστημα μανδάλωσης του οχήματος, έχει τουλάχιστον 1 000 παραλλαγές και χρησιμοποιείται από έξω.
   6.6.2.2.   Ηλεκτρική/ηλεκτρονική διάταξη, π.χ. τηλεχειριστήριο, με τουλάχιστον 50 000 παραλλαγές και ενσωματωμένους μεταβαλλόμενους κωδικούς ή/και χρόνο παρέλευσης δέκα ημερών, π.χ. το πολύ 5 000 παραλλαγές ανά 24ωρο για τουλάχιστον 50 000 παραλλαγές.
   6.6.2.3.   Μηχανικό κλειδί ή ηλεκτρική/ηλεκτρονική διάταξη εντός του προστατευόμενου θαλάμου επιβατών, με χρονικό περιθώριο εισόδου/εξόδου.
   6.7.   Χρονικό περιθώριο εξόδου
   Εάν ο διακόπτης ενεργοποίησης του ΣΣΟ είναι τοποθετημένος εντός της προστατευόμενης περιοχής, πρέπει να προβλέπεται χρονικό περιθώριο εξόδου. Παρέχεται δυνατότητα καθορισμού του χρονικού περιθωρίου εξόδου μεταξύ 15 και 45 δευτερολέπτων μετά την επενέργεια του διακόπτη. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
   6.8.   Χρονικό περιθώριο εισόδου
   Εάν ο διακόπτης ενεργοποίησης του ΣΣΟ είναι τοποθετημένος εντός της προστατευόμενης περιοχής, πρέπει να προβλέπεται χρονικό περιθώριο εισόδου 5 έως και 15 δευτερολέπτων κατ' ανώτατο όριο πριν την ενεργοποίηση του ηχητικού και του οπτικού σήματος συναγερμού. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
   6.9.   Οπτικές απεικονίσεις θέσης
   6.9.1.   Για να παρέχεται πληροφόρηση σχετικά με τη θέση του συστήματος συναγερμού οχήματος (ενεργοποίηση, απενεργοποίηση, χρονικό περιθώριο ενεργοποίησης του συναγερμού, ενεργοποιημένος συναγερμός), επιτρέπονται οπτικές απεικονίσεις μέσα και έξω από το θάλαμο επιβατών. Η φωτεινή ένταση των οπτικών σημάτων εκτός του θαλάμου επιβατών δεν πρέπει να υπερβαίνει τα 0,5 cd.
   6.9.2.   Εάν παρέχεται ένδειξη των σύντομων «δυναμικών» διεργασιών, όπως αλλαγές από τη θέση «ενεργοποίησης» στη θέση «απενεργοποίησης» και αντιστρόφως, η ένδειξη πρέπει να είναι οπτική, σύμφωνα με την παράγραφο 6.9.1. Αυτή η οπτική ένδειξη μπορεί επίσης να δίδεται από την ταυτόχρονη λειτουργία των δεικτών διεύθυνσης ή/και της λυχνίας (των λυχνιών) του θαλάμου επιβατών, με την προϋπόθεση ότι η διάρκεια της οπτικής ένδειξης μέσω των δεικτών διεύθυνσης δεν υπερβαίνει τα 3 δευτερόλεπτα.
   6.10.   Παροχή ενέργειας
   Η πηγή ισχύος του ΣΣΟ μπορεί να είναι είτε ο συσσωρευτής του οχήματος είτε ένας επαναφορτιζόμενος συσσωρευτής. Όταν υφίσταται, επιτρέπεται η χρησιμοποίηση επαναφορτιζόμενου ή μη επαναφορτιζόμενου συσσωρευτή. Δεν επιτρέπεται σε καμία περίπτωση οι συσσωρευτές αυτοί να τροφοδοτούν με ενέργεια άλλα μέρη του ηλεκτρικού συστήματος του οχήματος.
   6.11.   Προδιαγραφές για τις προαιρετικές λειτουργίες
   6.11.1.   Αυτοέλεγχος, αυτόματη ένδειξη βλάβης
   Κατά τον οπλισμό του ΣΣΟ, ασυνήθιστες καταστάσεις, όπως ανοικτές θύρες κλπ. μπορούν να ανιχνεύονται με μια λειτουργία αυτοελέγχου (έλεγχος αξιοπιστίας) και η κατάσταση αυτή μπορεί να υποδεικνύεται.
   6.11.2.   Συναγερμός πανικού
   Επιτρέπεται ο οπτικός ή/και ηχητικός συναγερμός ή/και ο ραδιοσυναγερμός μέσω ραδιοκυμάτων, ανεξάρτητα από την κατάσταση (οπλισμός ή παροπλισμός) ή/και την λειτουργία του συστήματος συναγερμού. Ο συναγερμός αυτός πρέπει να τίθεται σε λειτουργία μέσα στο όχημα και να μην επηρεάζει την κατάσταση (οπλισμός ή παροπλισμός) του συστήματος συναγερμού. Επίσης πρέπει να μπορεί ο κάτοχος του οχήματος να διακόπτει τον συναγερμό πανικού. Σε περίπτωση ηχητικού συναγερμού, η διάρκεια εκπομπής του ηχητικού σήματος ανά ενεργοποίηση δεν πρέπει να περιορίζεται. Ένας συναγερμός πανικού δεν πρέπει να ακινητοποιεί τον κινητήρα ή να παύει τη λειτουργία του, εάν αυτός είναι σε λειτουργία.
   7.   ΠΑΡΑΜΕΤΡΟΙ ΛΕΙΤΟΥΡΓΙΑΣ ΚΑΙ ΣΥΝΘΗΚΕΣ ΔΟΚΙΜΗΣ (6)
   
   7.1.   Παράμετροι λειτουργίας
   Όλα τα κατασκευαστικά στοιχεία του συστήματος συναγερμού πρέπει να λειτουργούν χωρίς καμία αστοχία υπό τις κάτωθι συνθήκες.
   7.1.1.   Δυσμενείς κλιματικές συνθήκες
   Καθορίζονται οι δύο ακόλουθες κλάσεις θερμοκρασίας περιβάλλοντος:
   
                
            
            
               –40 °C έως +85 °C για μέρη που προορίζονται να τοποθετηθούν στο θάλαμο επιβατών ή στο χώρο αποσκευών, (β)
            
         
                
            
            
               –40 °C έως + 125 °C για μέρη που πρόκειται να τοποθετηθούν στο χώρο του κινητήρα, εκτός εάν ορίζεται διαφορετικά.
            
         7.1.2.   Βαθμός προστασίας για την εγκατάσταση
   Πρέπει να παρέχονται οι κάτωθι βαθμοί προστασίας σύμφωνα με την έκδοση 529-1989 του IEC:
   
                
            
            
               IP 40 για μέρη που πρόκειται να τοποθετηθούν στο θάλαμο επιβατών·
            
         
                
            
            
               IP 42 για μέρη που πρόκειται να τοποθετηθούν στο θάλαμο επιβατών των διθέσιων ανοικτών σπορ αυτοκινήτων/των αυτοκινήτων με πτυσσόμενη οροφή και των αυτοκινήτων με ανοιγόμενη οροφή, εφόσον το σημείο τοποθέτησης απαιτεί υψηλότερο βαθμό προστασίας από τον IP 40·
            
         
                
            
            
               IP 54 για τα υπόλοιπα μέρη.
            
         Ο κατασκευαστής του ΣΣΟ προσδιορίζει στις οδηγίες τοποθέτησης κάθε περιορισμό όσον αφορά στην τοποθέτηση των μερών της εγκατάστασης από άποψη σκόνης, νερού και θερμοκρασίας.
   7.1.3.   Αντίξοες καιρικές συνθήκες
   7 ημέρες σύμφωνα με το IEC 68-2-30-1980.
   7.1.4.   Ηλεκτρικές συνθήκες
   Ονομαστική τάση παροχής ρεύματος: 12 V
   Κλίμακα τάσεως ηλεκτρικού ρεύματος λειτουργίας: από 9 V έως 15 V εντός του εύρους θερμοκρασιών που ορίζεται στην παράγραφο 7.1.1.
   
               Χρόνος ανοχής για υπερβάλλουσες τάσεις σε 23 °C
            
            
               
                           U
                        
                        
                           =
                        
                        
                           18 V, μέγιστο όριο 1 ώρα
                        
                     
                           U
                        
                        
                           =
                        
                        
                           24 V, μέγιστο όριο 1 λεπτό
                        
                     
         7.2.   Συνθήκες δοκιμής
   7.2.1.   Δοκιμές λειτουργίας
   7.2.1.1.   Πρέπει να ελέγχεται αν το σύστημα συναγερμού πληροί τις ακόλουθες προδιαγραφές:
   
               α)
            
            
               Διάρκεια συναγερμού σύμφωνα με τις παραγράφους 6.2.2. και 6.3.2·
            
         
               β)
            
            
               Συχνότητα και λόγος οπλισμού/παροπλισμού σύμφωνα με τις παραγράφους 6.3.3. και 6.2.3.1. ή 6.2.3.2. αντιστοίχως·
            
         
               γ)
            
            
               Αριθμός κύκλων συναγερμού σύμφωνα με την παράγραφο 6.1.1., εφόσον ισχύει·
            
         
               δ)
            
            
               Έλεγχος της μανδάλωσης του οπλισμού συστημάτων συναγερμού σύμφωνα με την παράγραφο 6.5.
            
         7.2.1.2.   Κανονικές συνθήκες δοκιμής
   Τάση … U = (12 ± 0,2) V
   Θερμοκρασία … Θ = (23 ± 5) °C
   7.2.2.   Αντίσταση σε μεταβολές της θερμοκρασίας και της τάσης
   Πρέπει επίσης να ελέγχεται κατά πόσον πληρούνται οι προδιαγραφές που ορίζονται στην παράγραφο 7.2.1.1. υπό τις ακόλουθες συνθήκες:
   
               Θερμοκρασία δοκιμής
            
            
               
                           Θ
                        
                        
                           =
                        
                        
                           (– 40 ± 2) °C
                        
                     
         
               Τάση δοκιμής
            
            
               
                           U
                        
                        
                           =
                        
                        
                           (9 ± 0,2) V
                        
                     
         
               Διάρκεια αποθήκευσης
            
            
               4 ώρες
            
         7.2.2.2.   Για μέρη που πρόκειται να τοποθετηθούν στο θάλαμο επιβατών ή στο χώρο αποσκευών:
   
               Θερμοκρασία δοκιμής
            
            
               
                           Θ
                        
                        
                           =
                        
                        
                           (+85 ± 2) °C
                        
                     
         
               Τάση δοκιμής
            
            
               
                           U
                        
                        
                           =
                        
                        
                           (15 ± 0,2) V
                        
                     
         
               Διάρκεια αποθήκευσης
            
            
               4 ώρες
            
         7.2.2.3.   Για μέρη που πρόκειται να τοποθετηθούν στο διαμέρισμα του κινητήρα εκτός εάν ορίζεται διαφορετικά:
   
               Θερμοκρασία δοκιμής
            
            
               
                           Θ
                        
                        
                           =
                        
                        
                           (+125 ± 2) °C
                        
                     
         
               Τάση δοκιμής
            
            
               
                           U
                        
                        
                           =
                        
                        
                           (15 ± 0,2) V
                        
                     
         
               Διάρκεια αποθήκευσης
            
            
               4 ώρες
            
         7.2.2.4.   Το ΣΣΟ, τόσο σε κατάσταση οπλισμού όσο και παροπλισμού, πρέπει να υποβάλλεται σε υπερβάλλουσα τάση ίση προς 18 V ± 0,2 V επί 1 ώρα.
   7.2.2.5.   Το σύστημα συναγερμού οχήματος, τόσο στην κατάσταση οπλισμού όσο και παροπλισμού, πρέπει να υποβάλλεται σε υπερβάλλουσα τάση ίση προς 24 V ± 0,2 V επί 1 λεπτό.
   7.2.3.   Ασφαλής λειτουργία μετά τη δοκιμή ξένου σώματος και υδατοστεγανότητας
   Μετά τη δοκιμή στεγανότητας προς ξένο σώμα και προς το νερό σύμφωνα με την έκδοση IEC 529-1989, για βαθμούς προστασίας βάσει της παραγράφου 7.1.2., πρέπει να επαναληφθούν οι δοκιμές λειτουργίας σύμφωνα με την παράγραφο7.2.1.
   7.2.4.   Ασφαλής λειτουργία μετά τη δοκιμή συμπύκνωσης
   Μετά τη δοκιμή αντοχής στην υγρασία που πρέπει να διενεργείται σύμφωνα με το IEC 68-2-30-(1980), πρέπει να επαναλαμβάνονται οι δοκιμές λειτουργίας σύμφωνα με την παράγραφο 7.2.1..
   7.2.5.   Δοκιμή για την ασφάλεια έναντι της αναστροφής της πολικότητας
   Το ΣΣΟ και τα κατασκευαστικά στοιχεία του δεν πρέπει να καταστρέφονται από αναστροφή της πολικότητας έως 13 V επί 2 λεπτά.
   Μετά τη δοκιμή αυτή, οι δοκιμές λειτουργίας σύμφωνα με την παράγραφο 7.2.1. πρέπει να επαναληφθούν και να αλλαχθούν, εφόσον χρειάζεται, οι αντιστάσεις.
   7.2.6.   Δοκιμή ασφαλείας από τα βραχυκυκλώματα
   Όλες οι ηλεκτρικές συνδέσεις του συστήματος συναγερμού οχήματος πρέπει να είναι απρόσβλητες από τα βραχυκυκλώματα με γείωση μέγιστης τάσεως 13 V ή/και να διαθέτουν αντιστάσεις.
   Μετά τη δοκιμή αυτή, οι δοκιμές λειτουργίας σύμφωνα με την παράγραφο 7.2.1. πρέπει να επαναληφθούν και να αλλαχθούν, εφόσον χρειάζεται, οι αντιστάσεις.
   7.2.7.   Κατανάλωση ενέργειας στη θέση ενεργοποίησης
   Η κατανάλωση ενέργειας στη θέση ενεργοποίησης υπό τις συνθήκες που δίδονται στην παράγραφο 7.2.1.2. δεν πρέπει να υπερβαίνει τα 20 mA κατά μέσον όρο για το πλήρες σύστημα συναγερμού συμπεριλαμβανομένης της απεικόνισης θέσης.
   7.2.8.   Ασφαλής λειτουργία μετά τη δοκιμή δόνησης
   7.2.8.1.   Για την δοκιμή αυτή, τα κατασκευαστικά στοιχεία διακρίνονται σε δύο τύπους:
   
               Τύπος 1
            
            
               :
            
            
               κατασκευαστικά στοιχεία που συναρμολογούνται κανονικά επί του οχήματος·
            
         
               Τύπος 2
            
            
               :
            
            
               κατασκευαστικά στοιχεία που πρόκειται να συνδεθούν με τον κινητήρα.
            
         7.2.8.2.   Τα κατασκευαστικά στοιχεία/το ΣΣΟ υποβάλλονται σε ημιτονοειδή δόνηση που έχει τα ακόλουθα χαρακτηριστικά:
   7.2.8.2.1.   Για τον τύπο 1
   Η συχνότητα πρέπει να κυμαίνεται από 10 Hz έως 500 Hz με μέγιστο εύρος κύματος ± 5 mm και μέγιστη επιτάχυνση 3 g (κορυφή στο 0).
   7.2.8.2.2.   Για τον τύπο 2
   Η συχνότητα πρέπει να κυμαίνεται από 20 Hz έως 300 Hz με μέγιστο εύρος κύματος ± 2 mm και μέγιστη επιτάχυνση 15 g (κορυφή στο 0).
   7.2.8.2.3.   Για τους τύπους1 και 2:
   
               (α)
            
            
               Η διακύμανση της συχνότητας είναι 1 οκτάβα/λεπτό.
            
         
               (β)
            
            
               Ο αριθμός κύκλων είναι 10 και η δοκιμή εκτελείται κατά μήκος καθενός των 3 αξόνων.
            
         
               (γ)
            
            
               Οι δονήσεις ασκούνται σε χαμηλές συχνότητες σε μέγιστο σταθερό εύρος κύματος και με μέγιστη σταθερή επιτάχυνση στις υψηλές συχνότητες.
            
         7.2.8.3.   Κατά τη διάρκεια της δοκιμής, το σύστημα συναγερμού συνδέεται με την παροχή ρεύματος και το καλώδιο πρέπει να ενισχυθεί μετά από 200 mm.
   7.2.8.4.   Μετά τη δοκιμή δόνησης, πρέπει να επαναληφθεί η δοκιμή λειτουργίας σύμφωνα με την παράγραφο 7.2.1.
   7.2.9.   Δοκιμή ανθεκτικότητας
   Υπό τις συνθήκες δοκιμής που ορίζονται στην παράγραφο 7.2.1.2., έναυση 300 πλήρων κύκλων συναγερμού (ηχητικού ή/και οπτικού) με χρόνο παύσης της ηχητικής διάταξης 5 λεπτών.
   7.2.10.   Δοκιμές εξωτερικών κλείθρων (τοποθετημένων στο εξωτερικό του οχήματος)
   Οι δοκιμές που ακολουθούν θα διενεργηθούν μόνον εφόσον δεν χρησιμοποιείται ο κύλινδρος μανδάλωσης του αρχικού εξοπλισμού μανδάλωσης των θυρών.
   7.2.10.1.   Το κλείθρο είναι σχεδιασμένο και κατασκευασμένο κατά τρόπο ώστε να παραμένει πλήρως αποτελεσματικό ακόμη και μετά από 2 500 κύκλους οπλισμού/παροπλισμού προς κάθε κατεύθυνση, ακολουθούμενους από 96 ώρες ελάχιστης έκθεσης σε δοκιμή αλατούχου αερολύματος σύμφωνα με το IEC 68-2-11-1981, δοκιμή αντίστασης στη διάβρωση.
   7.2.11.   Δοκιμή συστημάτων προστασίας θαλάμου επιβατών
   Ο συναγερμός πρέπει να ενεργοποιηθεί όταν ένα κάθετο χώρισμα διαστάσεων 0,2 × 0,15 m εισχωρεί επί 0,3 m (η μέτρηση πραγματοποιείται από το κέντρο του κάθετου χωρίσματος) διαμέσου ενός ανοικτού παραθύρου της εμπρόσθιας θύρας μέσα στο θάλαμο επιβατών, προς τα εμπρός και παράλληλα προς το δρόμο με ταχύτητα 0,4 m/s και υπό γωνία 45° ως προς το διάμεσο διάμηκες επίπεδο του οχήματος (βλ. σχέδια στο παράρτημα VIII του παρόντος κανονισμού).
   7.2.12.   Ηλεκτρομαγνητική συμβατότητα
   Το ΣΣΟ υποβάλλεται στις δοκιμές που περιγράφονται στο παράρτημα IX.
   7.2.13.   Ασφάλεια κατά εσφαλμένου συναγερμού σε περίπτωση κρούσης στο όχημα
   Πρέπει να επαληθεύεται ότι η κρούση έως 4,5 Joules ενός ημισφαιρικού σώματος διαμέτρου 165 mm και σκληρότητας (70 ±) Shore A, η οποία επέρχεται σε οιοδήποτε σημείο του αμαξώματος ή των υαλοπινάκων του οχήματος με την εν λόγω καμπύλη επιφάνεια δεν προκαλεί εσφαλμένους συναγερμούς.
   7.2.14.   Ασφάλεια κατά εσφαλμένων συναγερμών σε περίπτωση πτώσης της τάσης
   Πρέπει να επαληθεύεται ότι η αργή πτώση της τάσης του κύριου συσσωρευτή με συνεχή εκφόρτιση 0,5 V την ώρα στα 3 V δεν προκαλεί εσφαλμένους συναγερμούς.
   Συνθήκες δοκιμής: βλ. σημείο 7.2.2.1. ανωτέρω.
   7.2.15.   Δοκιμή ασφαλείας κατά εσφαλμένων συναγερμών της ενδεικτικής λυχνίας του θαλάμου επιβατών
   Τα συστήματα που προορίζονται για την προστασία του θαλάμου επιβατών σύμφωνα με την παράγραφο 6.1.1. ανωτέρω υποβάλλονται σε δοκιμή μαζί με το όχημα υπό κανονικές συνθήκες (παράγραφος 7.2.1.2).
   Το σύστημα, τοποθετημένο σύμφωνα με τις οδηγίες του κατασκευαστή, δεν πρέπει να δίδει έναυσμα λειτουργίας του συναγερμού όταν έχει υποβληθεί πέντε φορές στη δοκιμή που περιγράφεται στην ανωτέρω παράγραφο 7.2.13. ανά διαστήματα 0,5 δευτερολέπτου.
   Η παρουσία ατόμου που έρχεται σε επαφή με το όχημα ή κινείται περιμετρικά του οχήματος (με κλειστά παράθυρα) δεν πρέπει να προκαλεί εσφαλμένο συναγερμό.
   8.   ΟΔΗΓΙΕΣ
   Κάθε ΣΣΟ πρέπει να συνοδεύεται από τα παρακάτω:
   8.1.   Οδηγίες τοποθέτησης:
   8.1.1.   Κατάλογο οχημάτων και μοντέλων οχημάτων για τα οποία προορίζεται. Ο κατάλογος μπορεί να είναι ειδικός ή γενικός, όπως «όλα τα αυτοκίνητα με βενζινοκινητήρα και με συσσωρευτή 12 V με γείωση στον αρνητικό πόλο».
   8.1.2.   Τρόπο τοποθέτησης συνοδευόμενο από φωτογραφίες ή/και πολύ σαφή σχέδια.
   8.1.3.   Εφόσον το ΣΣΟ περιλαμβάνει σύστημα ακινητοποίησης, πρέπει να παρέχονται πρόσθετες οδηγίες σχετικά με το κατά πόσον πληρούνται οι απαιτήσεις του μέρους IV του παρόντος κανονισμού.
   8.2.   Πιστοποιητικό τοποθέτησης προς συμπλήρωση, υπόδειγμα του οποίου δίδεται στο παράρτημα VII.
   8.3.   Γενική έκθεση προς τον αγοραστή του ΣΣΟ, η οποία εφιστά την προσοχή του στα ακόλουθα σημεία:
   
                
            
            
               Το ΣΣΟ πρέπει να τοποθετείται σύμφωνα με τις οδηγίες του κατασκευαστή·
            
         
                
            
            
               Συνιστάται η επιλογή ενός καλού τεχνικού (ο κατασκευαστής του συστήματος συναγερμού μπορεί να υποδεικνύει αρμόδιους τεχνικούς)·
            
         
                
            
            
               Το πιστοποιητικό τοποθέτησης που παρέχεται με το σύστημα συναγερμού πρέπει να συμπληρώνεται από τον τεχνικό τοποθέτησης.
            
         8.4.   Οδηγίες χρήσης
   8.5.   Οδηγίες συντήρησης
   8.6.   Γενική προειδοποίηση σχετικά με τους κινδύνους που εμπεριέχει οιαδήποτε αλλοίωση ή προσθήκη στο σύστημα. Αυτές οι αλλοιώσεις ή προσθήκες καθιστούν αυτομάτως άκυρο το πιστοποιητικό τοποθέτησης που αναφέρεται στην παράγραφο 8.2. ανωτέρω.
   8.7.   Υπόδειξη του (των) σημείου (-ων) του σήματος έγκρισης τύπου που αναφέρεται στην παράγραφο 4.4. του παρόντος κανονισμού ή/και του διεθνούς πιστοποιητικού συμμόρφωσης που αναφέρεται στην παράγραφο 4.5. του παρόντος κανονισμού.
   9.   ΤΡΟΠΟΠΟΙΗΣΗ ΤΟΥ ΤΥΠΟΥ ΤΟΥ ΣΣΟ ΚΑΙ ΠΑΡΑΤΑΣΗ ΤΗΣ ΕΓΚΡΙΣΗΣ
   Κάθε τροποποίηση του τύπου ΣΣΟ πρέπει να κοινοποιείται στην αρμόδια διοικητική αρχή που ενέκρινε τον τύπο του ΣΣΟ.
   Η αρχή αυτή δύναται:
   
               α)
            
            
               είτε να θεωρήσει ότι οι τροποποιήσεις που επήλθαν είναι απίθανο να έχουν σημαντικές δυσμενείς επιπτώσεις και ότι σε κάθε περίπτωση το ΣΣΟ πληροί τις απαιτήσεις· ή
            
         
               β)
            
            
               να απαιτήσει από την τεχνική υπηρεσία που είναι υπεύθυνη για τη διεξαγωγή των δοκιμών μία ακόμη έκθεση δοκιμής για ορισμένες ή για όλες τις δοκιμές που περιγράφονται στις παραγράφους 5., 6. και 7. του παρόντος κανονισμού.
            
         Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στην παράγραφο 4.3. ανωτέρω.
   Η αρχή που είναι αρμόδια για την έκδοση επέκτασης της έγκρισης χορηγεί αριθμό πρωτοκόλλου σε όλα τα έντυπα κοινοποίησης που συντάσσονται για τέτοιου είδους επεκτάσεις.
   10.   ΣΥΜΜΟΡΦΩΣΗ ΠΑΡΑΓΩΓΗΣ
   Οι διαδικασίες συμμόρφωσης της παραγωγής πρέπει να είναι σύμφωνες με τις προβλεπόμενες στη συμφωνία, προσάρτημα 2 (E/ECE/324-E/ECE/TRANS/505/Αναθ.2) ακόλουθες απαιτήσεις:
   10.1.   Κάθε σύστημα συναγερμού οχήματος που εγκρίνεται βάσει του παρόντος κανονισμού πρέπει να κατασκευάζεται με τρόπο σύμφωνο με τον τύπο που εγκρίθηκε πληρώντας τις προδιαγραφές που ορίζονται στις ανωτέρω παραγράφους 5., 6.και 7.
   10.2.   Για κάθε τύπο συστήματος συναγερμού οχήματος, οι δοκιμές που προβλέπονται στις παραγράφους 7.2.1. έως 7.2.10. του παρόντος κανονισμού πρέπει να διενεργούνται σε στατιστικά ελεγχόμενη και τυχαία βάση, σύμφωνα με μία από τις συνήθεις διαδικασίες διασφάλισης ποιότητας.
   10.3.   Η αρχή που έχει χορηγήσει την έγκριση μπορεί ανά πάσα στιγμή να ελέγχει τις μεθόδους ελέγχου συμμόρφωσης που εφαρμόζονται σε κάθε εγκατάσταση παραγωγής. Η συνήθης συχνότητα διενέργειας των ελέγχων αυτών ορίζεται σε διετή βάση.
   11.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   11.1.   Η έγκριση που χορηγείται για ένα τύπο ΣΣΟ σύμφωνα με τον παρόντα κανονισμό μπορεί να ανακληθεί, εάν δεν ικανοποιούνται οι απαιτήσεις της παραγράφου 10 ανωτέρω.
   11.2.   Εάν ένα συμβαλλόμενο μέρος της συμφωνίας το οποίο εφαρμόζει τον παρόντα κανονισμό ανακαλέσει χορηγηθείσα έγκριση, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό με την διαβίβαση δελτίου κοινοποίησης με βάση το υπόδειγμα του παραρτήματος I του παρόντος κανονισμού.
   12.   ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
   Εάν ο κάτοχος της έγκρισης διακόψει πλήρως την κατασκευή του συγκεκριμένου τύπου ΣΣΟ που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία χορήγησε την έγκριση.
   Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό μέσω ενός εντύπου κοινοποίησης, σύμφωνα με το υπόδειγμα του παραρτήματος I του παρόντος κανονισμού.
   13.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα μέρη της συμφωνίας που εφαρμόζουν τον παρόντα κανονισμό υποβάλλουν στην Γραμματεία των Ηνωμένων Εθνών τις ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης και των διοικητικών τμημάτων που χορηγούν εγκρίσεις και στα οποία πρέπει να αποστέλλονται τα εκδιδόμενα σε άλλες χώρες έντυπα πιστοποίησης έγκρισης, επέκτασης έγκρισης και απόρριψης ή ανάκλησης έγκρισης.
   ΜΕΡΟΣ IΙ
   ΕΓΚΡΙΣΗ ΟΧΗΜΑΤΟΣ ΟΣΟΝ ΑΦΟΡΑ ΤΟ ΣΥΣΤΗΜΑ ΣΥΝΑΓΕΡΜΟΥ ΤΟΥ
   Όταν ένα ΣΣΟ εγκεκριμένο βάσει του μέρους Ι του παρόντος κανονισμού χρησιμοποιείται σε όχημα που υποβάλλεται για έγκριση τύπου βάσει του μέρους IΙ του παρόντος παραρτήματος, δεν επαναλαμβάνονται οι απαιτούμενες δοκιμές για ένα σύστημα συναγερμού για να χορηγηθεί έγκριση τύπου βάσει του μέρους I του παρόντος κανονισμού.
   14.   ΟΡΙΣΜΟΙ
   Για τους σκοπούς του μέρους IΙ του παρόντος κανονισμού,
   14.1.   «Σύστημα συναγερμού» (ΣΟ): η διευθέτηση κατασκευαστικών στοιχείων που είναι τοποθετημένα ως αρχικός εξοπλισμός ενός τύπου οχήματος και είναι σχεδιασμένα για να δείχνουν παραβίαση ή παρέμβαση στο όχημα. Tα συστήματα αυτά μπορούν να παρέχουν πρόσθετη προστασία από παράνομη χρήση του οχήματος.
   14.2.   «Τύπος οχήματος όσον αφορά το σύστημα συναγερμού»: τα οχήματα τα οποία δεν έχουν σημαντικές διαφορές σε ουσιαστικά θέματα, όπως:
   
               (α)
            
            
               η εμπορική επωνυμία ή το σήμα του κατασκευαστή,
            
         
               (β)
            
            
               τα χαρακτηριστικά του οχήματος που επηρεάζουν σημαντικά τις επιδόσεις του συστήματος συναγερμού,
            
         
               (γ)
            
            
               ο τύπος και ο σχεδιασμός του συστήματος συναγερμού (ΣΟ) ή του συστήματος συναγερμού οχήματος (ΣΣΟ).
            
         14.3.   «Έγκριση τύπου οχήματος»: η έγκριση ενός τύπου οχήματος ως προς τις απαιτήσεις που ορίζονται στις παραγράφους 17., 18. και 19. κατωτέρω.
   14.4.   Άλλοι ορισμοί ισχύοντες για το μέρος ΙI περιλαμβάνονται στην παράγραφο 2. του παρόντος κανονισμού.
   15.   ΑΙΤΗΣΗ ΕΓΚΡΙΣΗΣ
   15.1.   Η αίτηση έγκρισης ενός τύπου οχήματος όσον αφορά το ΣΟ του υποβάλλεται από τον κατασκευαστή του οχήματος ή από δεόντως εξουσιοδοτημένο αντιπρόσωπό του.
   15.2.   Συνοδεύεται από τα κατωτέρω έγγραφα εις τριπλούν και τα εξής στοιχεία:
   15.2.1.   Λεπτομερή περιγραφή του τύπου οχήματος και των μερών του οχήματος που σχετίζονται με το τοποθετημένο σύστημα συναγερμού.
   15.2.2.   Κατάλογο των κατασκευαστικών στοιχείων που είναι απαραίτητα για τον προσδιορισμό του συστήματος συναγερμού του οχήματος.
   15.2.3.   Όταν χρησιμοποιείται ένα εγκεκριμένο βάσει του μέρους Ι του παρόντος κανονισμού ΣΣΟ, υποβάλλεται στην τεχνική υπηρεσία και κοινοποίηση της έγκρισης τύπου.
   15.3.   Υποβάλλεται στην τεχνική υπηρεσία όχημα αντιπροσωπευτικό του προς έγκριση τύπου οχήματος.
   15.4.   Όχημα που δεν περιλαμβάνει όλα τα συστατικά μέρη του τύπου μπορεί να γίνει αποδεκτό για δοκιμή υπό τον όρο ότι ο αιτών είναι σε θέση να τεκμηριώσει επαρκώς στην αρμόδια αρχή ότι η απουσία αυτών των μερών δεν επηρεάζει τα αποτελέσματα των επαληθεύσεων σε σχέση με τις απαιτήσεις του παρόντος κανονισμού.
   16.   ΕΓΚΡΙΣΗ
   16.1.   Αν το υποβαλλόμενο προς έγκριση όχημα βάσει του παρόντος κανονισμού ικανοποιεί τις απαιτήσεις των παραγράφων 17., 18. και 19 κατωτέρω, χορηγείται έγκριση για τον συγκεκριμένο τύπο οχήματος.
   16.2.   Αποδίδεται αριθμός έγκρισης σε κάθε τύπο που εγκρίνεται. Τα δύο πρώτα ψηφία του (προς το παρόν 01 για την σειρά τροποποιήσεων 01) δηλώνουν τη σειρά τροποποιήσεων που περιλαμβάνει τις τελευταίες σημαντικές τεχνικές τροποποιήσεις του κανονισμού κατά την έκδοση της έγκρισης. Το ίδιο συμβαλλόμενο μέρος δεν μπορεί να αποδώσει τον ίδιο αριθμό σε άλλο τύπο οχήματος.
   16.3.   Η έγκριση, επέκταση ή απόρριψη της έγκρισης τύπου οχήματος, σύμφωνα με τον παρόντα κανονισμό, κοινοποιείται στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό, με έντυπο σύμφωνα με το υπόδειγμα του παραρτήματος II του παρόντος κανονισμού.
   16.4.   Σε ευδιάκριτο και ευπρόσιτο σημείο, το οποίο ορίζεται στο έντυπο εγκρίσεως, κάθε οχήματος που είναι σύμφωνο με τύπο οχήματος εγκεκριμένο βάσει του παρόντος κανονισμού τοποθετείται διεθνές σήμα έγκρισης που αποτελείται από:
   16.4.1.   Έναν κύκλο που περικλείει το γράμμα «E» και ακολουθείται από τον διακριτικό αριθμό της χώρας που χορήγησε την έγκριση (7).
   16.4.2.   Τον αριθμό του παρόντος κανονισμού που ακολουθείται από το γράμμα «R», το σύμβολο «A» ή «I» ή «AI» που δηλώνει αν το σύστημα είναι σύστημα συναγερμού οχήματος ή σύστημα ακινητοποίησης ή συνδυασμός των δύο συστημάτων, μία τελεία και τον αριθμό έγκρισης κοντά στον κύκλο που αναφέρεται στην παράγραφο 16.4.1.
   16.5.   Εάν το όχημα συμμορφώνεται με τύπο οχήματος που έχει εγκριθεί βάσει ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση δυνάμει του παρόντος κανονισμού, δεν είναι αναγκαίο να επαναλαμβάνεται περιγραφόμενο στην παράγραφο 16.4.1 σύμβολο. Σε αυτή την περίπτωση, ο κανονισμός και οι αριθμοί έγκρισης καθώς και τα πρόσθετα σύμβολα όλων των κανονισμών δυνάμει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού τίθενται σε κάθετες στήλες στα δεξιά του συμβόλου που ορίζεται στην παράγραφο 16.4.1.
   16.6.   Το σήμα έγκρισης να είναι ευανάγνωστο και ανεξίτηλο.
   16.7.   Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
   16.8.   Το παράρτημα V του παρόντος κανονισμού περιέχει υποδείγματα σημάτων έγκρισης.
   17.   ΓΕΝΙΚΕΣ ΠΡΟΔΙΑΓΡΑΦΕΣ
   17.1.   Τα συστήματα συναγερμού σχεδιάζονται και κατασκευάζονται κατά τρόπο ώστε, σε περίπτωση παραβίασης ή παρέμβασης στο όχημα, να εκπέμπουν σήμα συναγερμού και μπορούν να περιλαμβάνουν σύστημα ακινητοποίησης.
   Το προειδοποιητικό σήμα πρέπει να είναι ηχητικό και μπορεί να περιλαμβάνει πρόσθετες διατάξεις οπτικού συναγερμού ή συναγερμού με ραδιοφωνική ζεύξη, ή να συνδυασμό αυτών των συστημάτων.
   17.2.   Τα εξοπλισμένα με συστήματα συναγερμού οχήματα πρέπει να πληρούν τις σχετικές τεχνικές απαιτήσεις, ιδίως όσον αφορά την ηλεκτρομαγνητική συμβατότητα (EMC).
   17.3.   Εφόσον το σύστημα συναγερμού περιλαμβάνει τη δυνατότητα ραδιομετάδοσης, π.χ. για την ενεργοποίηση ή απενεργοποίηση του συναγερμού ή για τη μετάδοση του συναγερμού, πρέπει να πληροί τα σχετικά πρότυπα ETSI (βλ. υποσημείωση αριθ. 1 στην παράγραφο 5.3.), π.χ. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) και EN 301 489-3 V1.2.1. (2000-08) (συμπεριλαμβανομένων ενδεχόμενων συμβουλευτικών απαιτήσεων). Η συχνότητα και η μέγιστη ακτινοβολούμενη ισχύς των ραδιομεταδόσεων για την ενεργοποίηση ή την απενεργοποίηση του συστήματος ακινητοποίησης πρέπει να συμμορφώνονται με τη σύσταση CEPT/ERC (βλ. υποσημείωση αριθ. 2 στην παράγραφο 5.3.). Σύσταση 70-03 (17 Φεβρουαρίου 2000) σχετικά με τη χρήση συσκευών μικρής εμβέλειας (βλ. υποσημείωση 3 στην παράγραφο 5.3.).
   17.4.   Το ΣΣΟ και τα κατασκευαστικά του στοιχεία δεν πρέπει να ενεργοποιούνται ακούσια, ιδίως όταν ο κινητήρας είναι σε κατάσταση λειτουργίας.
   17.5.   Τυχόν βλάβη του συστήματος συναγερμού ή βλάβη ηλεκτροδότησής του δεν πρέπει να επηρεάζει την ασφαλή λειτουργία του οχήματος.
   17.6.   Το σύστημα συναγερμού οχήματος, τα κατασκευαστικά στοιχεία και τα μέρη του που ελέγχονται από αυτό πρέπει να είναι τοποθετημένα έτσι ώστε να ελαχιστοποιείται ο κίνδυνος ταχείας και απαρατήρητης απενεργοποίησης ή καταστροφής τους, π.χ. με τη χρησιμοποίηση φθηνών εργαλείων και συνέργων που αποκρύβονται εύκολα και διατίθενται ελεύθερα στην αγορά.
   17.7.   Το σύστημα πρέπει να είναι διευθετημένο έτσι ώστε η βραχυκύκλωση οιουδήποτε κυκλώματος σήματος συναγερμού να μην καθιστά αναποτελεσματικό το σύστημα συναγερμού από καμία άποψη, εκτός από το κύκλωμα που έχει βραχυκυκλωθεί.
   17.8.   Το σύστημα συναγερμού οχήματος μπορεί να περιλαμβάνει σύστημα ακινητοποίησης, το οποίο πρέπει να πληροί τις απαιτήσεις του μέρους IΙΙ του παρόντος κανονισμού.
   18.   ΕΙΔΙΚΕΣ ΠΡΟΔΙΑΓΡΑΦΕΣ
   18.1.   Φάσμα προστασίας
   18.1.1.   Ειδικές απαιτήσεις
   Το σύστημα συναγερμού πρέπει τουλάχιστον να ανιχνεύει και να επισημαίνει το άνοιγμα οιασδήποτε θύρας του οχήματος, του καλύμματος του κινητήρα (καπό) και του χώρου αποσκευών. Η βλάβη ή η διακοπή όλων των φωτεινών πηγών, π.χ. λυχνία του θαλάμου επιβατών δεν πρέπει να μειώνουν τη λειτουργία ελέγχου.
   Επιτρέπεται η τοποθέτηση πρόσθετων ενεργών αισθητήρων για πληροφόρηση/απεικόνιση, π.χ.:
   
               α)
            
            
               απόπειρας παραβίασης στο όχημα, π.χ. έλεγχος του θαλάμου επιβατών, έλεγχος υαλοπινάκων, θραύση υαλοπινάκων, ή
            
         
               β)
            
            
               απόπειρας κλοπής του αυτοκινήτου, π.χ. αισθητήρας κλίσης,
            
         λαμβανομένων υπόψη των μέτρων κατά οιασδήποτε άσκοπης εκπομπής ηχητικού σήματος συναγερμού (= εσφαλμένος συναγερμός, βλ. παράγραφο 18.1.2. κατωτέρω).
   Εφόσον αυτοί οι πρόσθετοι αισθητήρες προκαλούν σήμα συναγερμού ακόμη και μετά την παραβίαση στο όχημα (π.χ. λόγω θραύσης υαλοπίνακα) ή λόγω εξωτερικής επήρειας (π.χ. άνεμος), το σήμα συναγερμού που έχει ενεργοποιηθεί από έναν από τους προαναφερθέντες αισθητήρες παραμένει ενεργοποιημένο έως δέκα φορές κατ' ανώτατο όριο εντός του ίδιου διαστήματος ενεργοποίησης του ΣΣΟ.
   Σε αυτή την περίπτωση, το διάστημα ενεργοποίησης περιορίζεται από την απενεργοποίηση του συστήματος με ανάλογη ενέργεια του κατόχου του οχήματος.
   Ορισμένα είδη πρόσθετων αισθητήρων, π.χ. αισθητήρας θαλάμου επιβατών (υπέρηχοι, υπέρυθρες ακτίνες) ή αισθητήρας κλίσης κλπ. Είναι δυνατό να απενεργοποιούνται σκόπιμα. Στην περίπτωση αυτή, πρέπει να υπάρχει ανεξάρτητη σκόπιμη δράση πριν από κάθε ενεργοποίηση του ΣΟ. Δεν πρέπει να είναι δυνατή η απενεργοποίηση των αισθητήρων όταν το σύστημα συναγερμού είναι οπλισμένο.
   18.1.2.   Ασφάλεια κατά εσφαλμένου συναγερμού
   18.1.2.1.   Πρέπει να εξασφαλίζεται ότι το σύστημα συναγερμού, είτε οπλισμένο είτε παροπλισμένο, δεν μπορεί να προκαλέσει άσκοπη εκπομπή του ηχητικού σήματος, σε περίπτωση:
   
               α)
            
            
               κρούσης επί του οχήματος: η σχετική δοκιμή περιγράφεται στην παράγραφο 7.2.13.·
            
         
               β)
            
            
               ηλεκτρομαγνητικής συμβατότητας: οι σχετικές δοκιμές περιγράφονται στην παράγραφο 7.2.12.·
            
         
               γ)
            
            
               πτώσης της τάσης του συσσωρευτή λόγω συνεχούς εκφόρτισης: η σχετική δοκιμή περιγράφεται στην παράγραφο 7.2.14.·
            
         
               δ)
            
            
               εσφαλμένου συναγερμού της ενδεικτικής λυχνίας του θαλάμου επιβατών: η σχετική δοκιμή περιγράφεται στην παράγραφο 7.2.15.
            
         18.1.2.2.   Εφόσον ο αιτών την έγκριση τύπου μπορεί να αποδείξει, π.χ. με τεχνικά δεδομένα, ότι εξασφαλίζεται σε ικανοποιητικό βαθμό ασφάλεια κατά εσφαλμένου συναγερμού, η αρμόδια τεχνική υπηρεσία που διεξάγει τις δοκιμές έγκρισης τύπου μπορεί να μην απαιτήσει την διενέργεια ορισμένων από τις προαναφερθείσες δοκιμές.
   18.2.   Ηχητικός συναγερμός
   18.2.1.   Γενικά
   Το προειδοποιητικό σήμα πρέπει να είναι ευδιάκριτο ηχητικά και αναγνωρίσιμο, να διαφέρει σε μεγάλο βαθμό από τα υπόλοιπα ηχητικά σήματα που χρησιμοποιούνται στην οδική κυκλοφορία.
   Εκτός από τη διάταξη ηχητικής προειδοποίησης στον αρχικό εξοπλισμό, μπορεί να τοποθετηθεί μια ανεξάρτητη διάταξη ηχητικού συναγερμού στο χώρο του οχήματος που ελέγχεται από το σύστημα συναγερμού χωρίς εύκολη και γρήγορη πρόσβαση από άτομα.
   Εάν χρησιμοποιείται ανεξάρτητη διάταξη ηχητικού σήματος σύμφωνα με την παράγραφο 18.2.3.1. κατωτέρω, η αρχική τυποποιημένη διάταξη ηχητικής προειδοποίησης μπορεί επιπροσθέτως να ενεργοποιηθεί από το σύστημα συναγερμού, με την προϋπόθεση ότι καμία παρέμβαση στην τυποποιημένη διάταξη ηχητικού συναγερμού (που συνήθως είναι πιο ευπρόσιτη) δεν επηρεάζει τη λειτουργία της χωριστής διάταξης ηχητικού σήματος συναγερμού.
   18.2.2.   Διάρκεια ηχητικού σήματος συναγερμού
   Ελάχιστη: 25 s
   Μέγιστη: 30 s.
   Το ηχητικό σήμα συναγερμού μπορεί να εκπεμφθεί πάλι μόνο μετά την επόμενη παρέμβαση στο όχημα, π.χ. μετά την παρέλευση του προαναφερθέντος χρόνου.
   (Περιορισμοί: βλ. παραγράφους 18.1.1. και 18.1.2. ανωτέρω).
   Με την απενεργοποίηση του συστήματος συναγερμού πρέπει να παύει αμέσως η εκπομπή του ηχητικού σήματος.
   18.2.3.   Προδιαγραφές ηχητικού σήματος συναγερμού
   18.2.3.1.   Διάταξη σήματος συναγερμού με σταθερό τόνο (σταθερό φάσμα συχνότητας), π.χ. κόρνα: ηχητικά κλπ. δεδομένα σύμφωνα με τον κανονισμό αριθ. 28, μέρος Ι.
   Διαλείπον σήμα συναγερμού (οπλισμένο/παροπλισμένο):
   Συχνότητα έναυσης … (2 ± 1) Hz
   Χρόνος λειτουργίας = χρόνος μη λειτουργίας ± 10 %
   18.2.3.2.   Διάταξη ηχητικού σήματος συναγερμού με διαμόρφωση συχνότητας: ακουστικά κ.α. δεδομένα σύμφωνα με τον κανονισμό αριθ. 28, μέρος Ι, αλλά με ίση διάβαση ενός σημαντικού φάσματος συχνότητας εντός του προαναφερθέντος φάσματος (1 800 έως 3 550 Hz) και προς τις δύο κατευθύνσεις.
   Συχνότητα διάβασης … (2 ± 1) Hz
   18.2.3.3.   Ηχοστάθμη
   Η πηγή ήχου μπορεί να είναι:
   
               α)
            
            
               είτε μια διάταξη ηχητικής προειδοποίησης εγκεκριμένη βάσει του κανονισμού ΟΕΕ αριθ. 28, μέρος Ι
            
         
               β)
            
            
               είτε μια διάταξη που πληροί τις απαιτήσεις του κανονισμού ΟΕΕ αριθ. 28, μέρος Ι, παράγραφοι 6.1. και 6.2. Ωστόσο, σε περίπτωση μιας πηγής ήχου διαφορετικής από την αρχική διάταξη ηχητικής προειδοποίησης, η ελάχιστη ηχοστάθμη μπορεί να μειωθεί σε 100 dB(A), μετρούμενη υπό τις συνθήκες που ορίζει ο κανονισμός OEE αριθ. 28, μέρος Ι.
            
         18.3.   Οπτικός συναγερμός — εφόσον υπάρχει
   18.3.1.   Γενικά
   Σε περίπτωση παραβίασης ή παρέμβασης στο όχημα, η διάταξη πρέπει να εκπέμπει οπτικό σήμα συναγερμού σύμφωνα με τις παραγράφους 18.3.2. και 18.3.3 κατωτέρω.
   18.3.2.   Διάρκεια του οπτικού σήματος συναγερμού
   Το οπτικό σήμα συναγερμού πρέπει να διαρκεί από 25 δευτερόλεπτα έως 5 λεπτά μετά την ενεργοποίηση του συναγερμού. Η απενεργοποίηση του συστήματος συναγερμού πρέπει αμέσως να παύει την εκπομπή του σήματος συναγερμού.
   18.3.3.   Τύπος οπτικού σήματος
   Διαλείπουσα λειτουργία των δεικτών διεύθυνσης ή/και της λυχνίας του θαλάμου επιβατών του οχήματος και όλων των λυχνιών που ανήκουν στο ίδιο ηλεκτρικό κύκλωμα.
   Συχνότητα έναυσης … (2 ± 1) Hz
   Σε συνδυασμό με το ηχητικό σήμα, επιτρέπονται και τα ασύγχρονα σήματα.
   Χρόνος λειτουργίας = χρόνος μη λειτουργίας ± 10 %
   18.4.   Συναγερμός με εκπομπή ραδιοκυμάτων (συσκευή τηλεειδοποίησης) — εφόσον υπάρχει)
   Το σύστημα συναγερμού μπορεί να περιλαμβάνει εγκατάσταση που να προκαλεί την εκπομπή ραδιοκυμάτων συναγερμού.
   18.5.   Μανδάλωση ενεργοποίησης του συστήματος συναγερμού
   18.5.1.   Όταν ο κινητήρας είναι σε λειτουργία, πρέπει να είναι αδύνατη η σκόπιμη ή η ακούσια ενεργοποίηση του συστήματος συναγερμού.
   18.6.   Ενεργοποίηση και απενεργοποίηση του συστήματος συναγερμού
   18.6.1.   Ενεργοποίηση
   Επιτρέπονται όλα τα κατάλληλα μέσα ενεργοποίησης του συστήματος συναγερμού, με την προϋπόθεση ότι δεν προκαλούν ακούσια εσφαλμένο συναγερμό.
   18.6.2.   Απενεργοποίηση
   Η απενεργοποίηση του συστήματος συναγερμού πρέπει να επιτυγχάνεται με μία από τις παρακάτω διατάξεις ή με συνδυασμό τους. Επιτρέπονται και άλλες διατάξεις με ισότιμες επιδόσεις.
   18.6.2.1.   Μηχανικό κλειδί (που πληροί τις απαιτήσεις του παραρτήματος X του παρόντος κανονισμού), το οποίο μπορεί να συνδυάζεται με το κεντρικό σύστημα μανδάλωσης του οχήματος, έχει τουλάχιστον 1 000 παραλλαγές και χρησιμοποιείται από έξω.
   18.6.2.2.   Ηλεκτρική/ηλεκτρονική διάταξη, π.χ. τηλεχειριστήριο, με τουλάχιστον 50 000 παραλλαγές και ενσωματωμένους μεταβαλλόμενους κωδικούς ή/και χρόνο παρέλευσης δέκα ημερών, π.χ. το πολύ 5 000 παραλλαγές ανά 24ωρο για τουλάχιστον 50 000 παραλλαγές.
   18.6.2.3.   Μηχανικό κλειδί ή ηλεκτρική/ηλεκτρονική διάταξη εντός του προστατευόμενου θαλάμου επιβατών, με χρονικό περιθώριο εισόδου/εξόδου.
   18.7.   Χρονικό περιθώριο εξόδου
   Εάν ο διακόπτης ενεργοποίησης του συστήματος συναγερμού είναι τοποθετημένος εντός της προστατευόμενης περιοχής, πρέπει να προβλέπεται χρονικό περιθώριο εξόδου. Πρέπει να είναι δυνατόν να καθορίζεται το χρονικό περιθώριο εξόδου μεταξύ 15 και 45 δευτερολέπτων μετά την επενέργεια του διακόπτη. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
   18.8.   Χρονικό περιθώριο εισόδου
   Εάν ο διακόπτης ενεργοποίησης του συστήματος συναγερμού είναι τοποθετημένος μέσα στην προστατευόμενη περιοχή, πρέπει να προβλέπεται χρονικό περιθώριο εισόδου 5 έως και 15 δευτερολέπτων κατ' ανώτατο όριο πριν την ενεργοποίηση του ηχητικού και του οπτικού σήματος συναγερμού. Το χρονικό περιθώριο μπορεί να προσαρμόζεται ανάλογα με τις ατομικές ανάγκες του χειριστή.
   18.9.   Απεικόνιση θέσης
   18.9.1.   Για να παρέχεται πληροφόρηση όσον αφορά τη θέση στην οποία ευρίσκεται το σύστημα συναγερμού (οπλισμός, παροπλισμός, χρόνος ενεργοποίησης του συναγερμού, ενεργοποιημένο σύστημα), επιτρέπεται η τοποθέτηση οπτικών απεικονίσεων εντός και εκτός του θαλάμου επιβατών. Η φωτεινή ένταση των οπτικών σημάτων εκτός του θαλάμου επιβατών δεν πρέπει να υπερβαίνει τα 0,5 cd.
   18.9.2.   Εάν παρέχεται ένδειξη των σύντομων «δυναμικών» διεργασιών, όπως αλλαγές από τη θέση «ενεργοποίησης» στη θέση «απενεργοποίησης» και αντιστρόφως, η ένδειξη πρέπει να είναι οπτική, σύμφωνα με την παράγραφο 18.9.1. Αυτή η οπτική ένδειξη μπορεί επίσης να δίδεται από την ταυτόχρονη λειτουργία των δεικτών διεύθυνσης ή/και της λυχνίας (των λυχνιών) του θαλάμου επιβατών, με την προϋπόθεση ότι η διάρκεια της οπτικής ένδειξης μέσω των δεικτών διεύθυνσης δεν υπερβαίνει τα 3 δευτερόλεπτα.
   18.10.   Παροχή ενέργειας
   Η πηγή ισχύος του ΣΣΟ μπορεί να είναι είτε ο συσσωρευτής του οχήματος είτε ένας επαναφορτιζόμενος συσσωρευτής. Όταν παρέχεται, επιτρέπεται η χρησιμοποίηση επαναφορτιζόμενου ή μη επαναφορτιζόμενου συσσωρευτή. Δεν επιτρέπεται σε καμία περίπτωση οι συσσωρευτές αυτοί να τροφοδοτούν με ενέργεια άλλα μέρη του ηλεκτρικού συστήματος του οχήματος.
   18.11.   Προδιαγραφές για τις προαιρετικές λειτουργίες
   18.11.1.   Αυτοέλεγχος, αυτόματη ένδειξη βλάβης
   Κατά την ενεργοποίηση του συστήματος συναγερμού, οι ασυνήθιστες καταστάσεις όπως οι ανοικτές θύρες κλπ. μπορούν να ανιχνεύονται με μια λειτουργία αυτοελέγχου (έλεγχος αξιοπιστίας) και να επισημαίνεται η κατάσταση.
   18.11.2.   Συναγερμός πανικού
   Επιτρέπεται ο οπτικός ή/και ηχητικός ή/και ασύρματος συναγερμός ανεξάρτητα από την κατάσταση (οπλισμός ή παροπλισμός) ή/και λειτουργία του ΣΟ. Η έναυση αυτού του συναγερμού πρέπει να γίνεται μέσα στο όχημα και να μην επηρεάζει την κατάσταση (οπλισμός ή παροπλισμός) του ΣΟ. Επίσης, πρέπει ο κάτοχος του οχήματος να μπορεί να διακόπτει τον συναγερμό πανικού. Σε περίπτωση ηχητικού συναγερμού, η διάρκεια εκπομπής του ηχητικού σήματος ανά ενεργοποίηση δεν πρέπει να περιορίζεται. Ένας συναγερμός πανικού δεν πρέπει να ακινητοποιεί τον κινητήρα ή να παύει τη λειτουργία του, εφόσον αυτός είναι σε λειτουργία.
   19.   ΣΥΝΘΗΚΕΣ ΔΟΚΙΜΗΣ
   Όλα τα κατασκευαστικά στοιχεία του συστήματος συναγερμού οχήματος ή του συστήματος συναγερμού (ΣΣΟ/ΣΟ) πρέπει να υποβάλλονται σε δοκιμή σύμφωνα με τις διαδικασίες που περιγράφονται στην παράγραφο 7.
   Η απαίτηση αυτή δεν ισχύει για:
   19.1.   Τα κατασκευαστικά στοιχεία που έχουν τοποθετηθεί και έχουν υποβληθεί σε δοκιμή ως μέρος του οχήματος, ανεξάρτητα εάν έχει τοποθετηθεί ΣΣΟ/ΣΟ (π.χ. λυχνίες)· ή,
   19.2.   Τα κατασκευαστικά στοιχεία τα οποία έχουν υποβληθεί προηγουμένως σε δοκιμή ως μέρος του οχήματος και έχουν δοθεί τα σχετικά αποδεικτικά έγγραφα.
   20.   ΟΔΗΓΙΕΣ
   Κάθε όχημα πρέπει να συνοδεύεται από:
   20.1.   Οδηγίες χρήσης·
   20.2.   Οδηγίες συντήρησης·
   20.3.   Mια γενική προειδοποίηση σχετικά με τον κίνδυνο που εμπεριέχει κάθε αλλοίωση ή προσθήκη στο σύστημα.
   21.   ΤΡΟΠΟΠΟΙΗΣΗ ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
   21.1.   Κάθε τροποποίηση του τύπου οχήματος θα κοινοποιείται στη διοικητική υπηρεσία που έχει εγκρίνει τον τύπο οχήματος.
   Η αρχή αυτή δύναται:
   21.1.1.   Να θεωρήσει ότι οι τροποποιήσεις είναι απίθανο να επιφέρουν αξιόλογο δυσμενές αποτέλεσμα και ότι, σε κάθε περίπτωση, το ΣΟ εξακολουθεί να ικανοποιεί τις απαιτήσεις, ή
   21.1.2.   Να απαιτήσει περαιτέρω έκθεση από την τεχνική υπηρεσία.
   21.2.   Επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στην παράγραφο 16.3. ανωτέρω.
   21.3.   Η αρχή που είναι αρμόδια για την έκδοση της επέκτασης έγκρισης χορηγεί αριθμό πρωτοκόλλου σε όλα τα έντυπα κοινοποίησης που συντάσσονται για τέτοιου είδους επεκτάσεις.
   22.   ΣΥΜΜΟΡΦΩΣΗ ΠΑΡΑΓΩΓΗΣ
   Οι διαδικασίες συμμόρφωσης της παραγωγής πρέπει να είναι σύμφωνες με τις προβλεπόμενες στη συμφωνία, προσάρτημα 2 (E/ECE/324-E/ECE/TRANS/505/Αναθ.2) ακόλουθες απαιτήσεις:
   22.1.   Κάθε όχημα εγκεκριμένο βάσει του παρόντος κανονισμού πρέπει να είναι κατασκευασμένο έτσι ώστε να συμμορφώνεται με τον εγκεκριμένο τύπο πληρώντας τις απαιτήσεις που προβλέπονται στις παραγράφους 17., 18. και 19. ανωτέρω.
   22.2.   Η αρχή που χορήγησε την έγκριση μπορεί ανά πάσα στιγμή να ελέγχει τις μεθόδους ελέγχου συμμόρφωσης που εφαρμόζονται σε κάθε εγκατάσταση παραγωγής. Η συνήθης συχνότητα διενέργειας των ελέγχων αυτών ορίζεται σε διετή βάση.
   23.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   23.1.   Η έγκριση που χορηγείται για τύπο οχήματος σύμφωνα με τον παρόντα κανονισμό μπορεί να ανακληθεί, εάν δεν ικανοποιούνται οι απαιτήσεις που καθορίζονται στην παράγραφο 22 ανωτέρω.
   23.2.   Εάν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει έγκριση που έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό διαβιβάζοντας δελτίο κοινοποίησης με βάση το υπόδειγμα του παραρτήματος II του παρόντος κανονισμού.
   24.   ΟΡΙΣΤΙΚΗ ΠΑΥΣΗ ΠΑΡΑΓΩΓΗΣ
   Εάν ο κάτοχος έγκρισης παύσει οριστικά την παραγωγή του τύπου που εγκρίθηκε σύμφωνα με τον παρόντα κανονισμό, ενημερώνει την αρχή η οποία χορήγησε την έγκριση.
   Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα λοιπά συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο κοινοποίησης σύμφωνο με το υπόδειγμα του παραρτήματος II του παρόντος κανονισμού.
   25.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα μέρη της συμφωνίας εφαρμογής του παρόντος κανονισμού υποβάλλουν στην Γραμματεία των Ηνωμένων Εθνών τις ονομασίες και διευθύνσεις των τεχνικών υπηρεσιών που είναι αρμόδιες για την διεξαγωγή των δοκιμών έγκρισης και των διοικητικών τμημάτων που χορηγούν εγκρίσεις και στα οποία πρέπει να αποστέλλονται τα εκδιδόμενα σε άλλες χώρες έντυπα πιστοποίησης έγκρισης, επέκτασης έγκρισης και απόρριψης ή ανάκλησης έγκρισης.
   ΜΕΡΟΣ III — ΕΓΚΡΙΣΗ ΣΥΣΤΗΜΑΤΩΝ ΑΚΙΝΗΤΟΠΟΙΗΣΗΣ ΚΑΙ ΕΓΚΡΙΣΗ ΟΧΗΜΑΤΟΣ
   ΟΣΟΝ ΑΦΟΡΑ ΣΤΟ ΣΥΣΤΗΜΑ ΑΚΙΝΗΤΟΠΟΙΗΣΗΣ ΤΟΥ
   26.   ΟΡΙΣΜΟΙ
   Για τους σκοπούς του μέρους ΙΙΙ του παρόντος κανονισμού:
   26.1.   «Σύστημα ακινητοποίησης»: η διάταξη που έχει σκοπό να εμποδίζει την οδήγηση του οχήματος με την δική του ενέργεια (αποτροπή μη εξουσιοδοτημένης χρήσης του).
   26.2.   «Εξοπλισμός ελέγχου»: ο εξοπλισμός που είναι αναγκαίος για την ενεργοποίηση ή/και απενεργοποίηση ενός συστήματος ακινητοποίησης.
   26.3.   «Απεικόνιση θέσης»: η διάταξη που δείχνει τη θέση του συστήματος ακινητοποίησης (ενεργοποίηση/απενεργοποίηση, αλλαγή από ενεργοποίηση προς απενεργοποίηση και αντιστρόφως).
   26.4.   «Θέση ενεργοποίησης»: η θέση στην οποία το όχημα δεν μπορεί να οδηγηθεί με τη δική του ενέργεια.
   26.5.   «Θέση απενεργοποίησης»: η θέση στην οποία το όχημα μπορεί να οδηγηθεί φυσιολογικά.
   26.6.   «Κλειδί»: κάθε διάταξη που είναι σχεδιασμένη και κατασκευασμένη για να παρέχει έναν τρόπο λειτουργίας του συστήματος μανδάλωσης, το οποίο είναι σχεδιασμένο και κατασκευασμένο για να τίθεται σε λειτουργία μόνο με αυτή τη διάταξη.
   26.7.   «Νεκρό σημείο»: το μέσο σχεδιασμού που μανδαλώνει το σύστημα ακινητοποίησης στη θέση απενεργοποίησης.
   26.8.   «Μεταβαλλόμενος κωδικός»: ένας ηλεκτρονικός κωδικός αποτελούμενος από διάφορα στοιχεία, ο συνδυασμός των οποίων αλλάζει με τυχαίο τρόπο ύστερα από κάθε λειτουργία της μονάδας μετάδοσης.
   26.9.   «Τύπος συστήματος ακινητοποίησης»: το σύνολο των συστημάτων που δεν διαφέρουν σημαντικά σε ουσιαστικά θέματα, όπως:
   
               α)
            
            
               η εμπορική επωνυμία ή το σήμα του κατασκευαστή,
            
         
               β)
            
            
               ο τύπος του εξοπλισμού ελέγχου.
            
         
               γ)
            
            
               ο σχεδιασμός λειτουργίας τους επί του αντίστοιχου συστήματος (αντίστοιχων συστημάτων) του οχήματος (όπως αναφέρεται στην παράγραφο 32.1. κατωτέρω).
            
         26.10.   «Τύπος οχήματος όσον αφορά στο σύστημα ακινητοποίησης»: τα οχήματα που δεν διαφέρουν σε βασικές πτυχές τους όπως:
   
               α)
            
            
               η εμπορική επωνυμία ή το σήμα του κατασκευαστή,
            
         
               β)
            
            
               τα χαρακτηριστικά του οχήματος που επηρεάζουν σημαντικά τις επιδόσεις του συστήματος ακινητοποίησης,
            
         
               γ)
            
            
               ο τύπος και ο σχεδιασμός του συστήματος ακινητοποίησης.
            
         27.   ΑΙΤΗΣΗ ΕΓΚΡΙΣΗΣ ΣΥΣΤΗΜΑΤΟΣ ΑΚΙΝΗΤΟΠΟΙΗΣΗΣ
   27.1.   Η αίτηση έγκρισης ενός συστήματος ακινητοποίησης πρέπει να υποβάλλεται από τον κατασκευαστή του ή από τον δεόντως εξουσιοδοτημένο αντιπρόσωπό του.
   27.2.   Για κάθε τύπο συστήματος ακινητοποίησης, η αίτηση πρέπει να συνοδεύεται από:
   27.2.1.   Έντυπο εις τριπλούν με την περιγραφή των τεχνικών χαρακτηριστικών του συστήματος ακινητοποίησης, του τρόπου εγκατάστασής του και των μέτρων που λαμβάνονται κατά της παράνομης ενεργοποίησής του·
   27.2.2.   Τρία δείγματα του τύπου του συστήματος ακινητοποίησης με όλα τα κατασκευαστικά μέρη του. Κάθε εξάρτημα πρέπει να φέρει ευδιάκριτη και ανεξίτηλη σήμανση με την εμπορική ονομασία ή το εμπορικό σήμα του αιτούντος και τον προσδιορισμό του τύπου·
   27.2.3.   Ένα όχημα στο οποίο έχει εγκατασταθεί το προς έγκριση σύστημα ακινητοποίησης, το οποίο επιλέγεται από τον αιτούντα σε συνεννόηση με την τεχνική υπηρεσία που είναι αρμόδια για τη διενέργεια των δοκιμών έγκρισης.
   27.2.4.   Οδηγίες χρήσης εις τριπλούν σύμφωνα με την παράγραφο 34. κατωτέρω.
   28.   ΑΙΤΗΣΗ ΕΓΚΡΙΣΗΣ ΤΥΠΟΥ ΟΧΗΜΑΤΟΣ
   28.1.   Όταν ένα σύστημα ακινητοποίησης εγκεκριμένο βάσει του μέρους ΙΙI του παρόντος κανονισμού χρησιμοποιείται σε όχημα που υποβάλλεται σε έγκριση τύπου βάσει του μέρους IΙΙ του παρόντος παραρτήματος, δεν επαναλαμβάνονται οι δοκιμές που απαιτούνται για ένα σύστημα συναγερμού για τη χορήγηση έγκρισης τύπου βάσει του μέρους III του παρόντος κανονισμού.
   28.2.   Η αίτηση έγκρισης ενός τύπου οχήματος όσον αφορά το σύστημα ακινητοποίησής του υποβάλλεται από τον κατασκευαστή του οχήματος ή από τον δεόντως εξουσιοδοτημένο αντιπρόσωπό του.
   28.3.   Συνοδεύεται από τα κατωτέρω έγγραφα εις τριπλούν και τα εξής στοιχεία:
   28.3.1.   Λεπτομερής περιγραφή του τύπου οχήματος και των μερών του οχήματος σε σχέση με το εγκατεστημένο σύστημα ακινητοποίησης.
   28.3.2.   Κατάλογο των εξαρτημάτων που είναι απαραίτητα για τον προσδιορισμό των συστημάτων ακινητοποίησης που μπορούν να εγκατασταθούν στο όχημα.
   28.4.   Όχημα αντιπροσωπευτικό του προς έγκριση τύπου οχήματος στην τεχνική υπηρεσία.
   28.5.   Όχημα που δεν περιλαμβάνει όλα τα συστατικά μέρη του τύπου μπορεί να γίνει αποδεκτό για δοκιμή υπό τον όρο ότι ο αιτών είναι σε θέση να τεκμηριώσει επαρκώς στην αρμόδια αρχή ότι η έλλειψη αυτών των συστατικών μερών δεν επηρεάζει τα αποτελέσματα των ελέγχων σε σχέση με τις απαιτήσεις του παρόντος κανονισμού.
   28.6.   Όταν χρησιμοποιείται σύστημα ακινητοποίησης εγκεκριμένο βάσει του μέρους III του παρόντος κανονισμού, η κοινοποίηση της έγκρισης τύπου των συστημάτων ακινητοποίησης υποβάλλεται και στην τεχνική υπηρεσία.
   29.   ΕΓΚΡΙΣΗ ΕΝΟΣ ΣΥΣΤΗΜΑΤΟΣ ΑΚΙΝΗΤΟΠΟΙΗΣΗΣ ΟΧΗΜΑΤΟΣ
   29.1.   Αν το υποβαλλόμενο προς έγκριση όχημα βάσει του παρόντος κανονισμού ικανοποιεί τις απαιτήσεις των παραγράφων 31., 32. και 33. κατωτέρω, χορηγείται έγκριση για τον συγκεκριμένο τύπο συστήματος ακινητοποίησης.
   29.2.   Για κάθε τύπο που εγκρίνεται αποδίδεται αριθμός έγκρισης. Τα πρώτα δύο ψηφία του (προς το παρόν 01, που αντιστοιχεί στη σειρά τροποποιήσεων 01) δηλώνουν τη σειρά τροποποιήσεων που περιλαμβάνει τις τελευταίες σημαντικές τεχνικές τροποποιήσεις του κανονισμού κατά τη στιγμή της έκδοσης της έγκρισης. Απαγορεύεται το ίδιο συμβαλλόμενο μέρος να αποδώσει τον ίδιο αριθμό σε άλλον τύπο συστήματος ακινητοποίησης.
   29.3.   Στα συμβαλλόμενα μέρη της συμφωνίας που εφαρμόζουν τον παρόντα κανονισμό αποστέλλεται η κοινοποίηση της έγκρισης ή της επέκτασης ή απόρριψης της έγκρισης τύπου ενός συστήματος ακινητοποίησης σύμφωνα με τον παρόντα κανονισμό, με έντυπο που έχει ως βάση το υπόδειγμα του παραρτήματος III του παρόντος κανονισμού.
   29.4.   Σε κάθε όχημα ή κατασκευαστικό στοιχείο που ανήκει στον εγκεκριμένο βάσει του παρόντος κανονισμού τύπο, τοποθετείται, σε εμφανές και ευπρόσιτο σημείο που καθορίζεται στο έντυπο της έγκρισης, διεθνές σήμα έγκρισης αποτελούμενο από:
   29.4.1.   Έναν κύκλο που περικλείει το γράμμα «E» και ακολουθείται από τον διακριτικό αριθμό της χώρας που χορήγησε την έγκριση (8).
   29.4.2.   Τον αριθμό του παρόντος κανονισμού που ακολουθείται από το γράμμα «R», το σύμβολο «A» ή «I» ή «AI» το οποίο δηλώνει αν το σύστημα είναι σύστημα συναγερμού οχήματος ή σύστημα ακινητοποίησης ή συνδυασμός των δύο συστημάτων, μία τελεία και τον αριθμό έγκρισης κοντά στον κύκλο που αναφέρεται στην παράγραφο 29.4.1.
   29.5.   Το σήμα έγκρισης να είναι ευανάγνωστο και ανεξίτηλο.
   29.6.   Το παράρτημα V του παρόντος κανονισμού περιέχει υποδείγματα σημάτων έγκρισης.
   29.7.   Στη θέση του σήματος έγκρισης που περιγράφεται ανωτέρω στην παράγραφο 29.4. μπορεί να εκδίδεται εναλλακτικά πιστοποιητικό συμμόρφωσης για κάθε σύστημα ακινητοποίησης που διατίθεται προς πώληση.
   Όταν ένας κατασκευαστής συστήματος ακινητοποίησης διαθέτει ένα εγκεκριμένο σύστημα ακινητοποίησης χωρίς επισήμανση σε έναν κατασκευαστή οχημάτων για να τοποθετηθεί από τον εν λόγω κατασκευαστή ως αυθεντικός εξοπλισμός σε ένα μοντέλο ή σε σειρά μοντέλων οχημάτων, ο κατασκευαστής των συστημάτων ακινητοποίησης παραδίδει στον κατασκευαστή των οχημάτων επαρκή αριθμό αντιτύπων του πιστοποιητικού συμμόρφωσης για να μπορεί ο τελευταίος να λαμβάνει έγκριση οχήματος σύμφωνα με την παράγραφο 30. του παρόντος κανονισμού.
   Αν το σύστημα ακινητοποίησης αποτελείται από διακριτά κατασκευαστικά στοιχεία, το (τα) κύριο(-α) στοιχείο(-α) πρέπει να φέρει(-ουν) σήμα αναφοράς και το πιστοποιητικό συμμόρφωσης να περιλαμβάνει κατάλογο των εν λόγω σημάτων αναφοράς.
   Το παράρτημα VI του παρόντος κανονισμού περιέχει υπόδειγμα του πιστοποιητικού συμμόρφωσης.
   30.   ΕΓΚΡΙΣΗ ΟΧΗΜΑΤΩΝ
   30.1.   Αν το υποβαλλόμενο για έγκριση όχημα βάσει του παρόντος κανονισμού ικανοποιεί τις απαιτήσεις των παραγράφων 31., 32. και 33. κατωτέρω, χορηγείται έγκριση για τον συγκεκριμένο τύπο οχήματος.
   30.2.   Για κάθε τύπο που εγκρίνεται αποδίδεται αριθμός έγκρισης. Τα πρώτα δύο ψηφία του (προς το παρόν 01, που αντιστοιχεί στη σειρά τροποποιήσεων 01) δηλώνουν τη σειρά τροποποιήσεων που περιλαμβάνει τις τελευταίες σημαντικές τεχνικές τροποποιήσεις του κανονισμού κατά τη στιγμή έκδοσης της έγκρισης. Το ίδιο συμβαλλόμενο μέρος δεν μπορεί να αποδώσει τον ίδιο αριθμό για άλλο τύπο οχήματος.
   30.3.   Η έγκριση, επέκταση ή απόρριψη της έγκρισης τύπου οχήματος σύμφωνα με τον παρόντα κανονισμό κοινοποιείται στα συμβαλλόμενα μέρη της συμφωνίας τα οποία εφαρμόζουν τον παρόντα κανονισμό μέσω εντύπου σύμφωνου με το υπόδειγμα του παραρτήματος IV του παρόντος κανονισμού.
   30.4.   Σε κάθε όχημα που είναι σύμφωνο με τύπο οχήματος εγκεκριμένο βάσει του παρόντος κανονισμού τοποθετείται εμφανώς και σε ευπρόσιτο σημείο, το οποίο ορίζεται στο έντυπο έγκρισης, διεθνές σήμα έγκρισης που αποτελείται από:
   30.4.1.   Έναν κύκλο που περικλείει το γράμμα «E» και ακολουθείται από τον διακριτικό αριθμό της χώρας που χορήγησε την έγκριση (9).
   30.4.2.   Τον αριθμό του παρόντος κανονισμού που ακολουθείται από το γράμμα «R», το σύμβολο «A» ή «I» ή «AI» που δηλώνει αν το όχημα έχει εγκριθεί όσον αφορά στο σύστημα συναγερμού του ή το σύστημα ακινητοποίησης ή συνδυασμό των δύο συστημάτων, μία τελεία και τον αριθμό έγκρισης κοντά στον κύκλο που αναφέρεται στην παράγραφο 30.4.1.
   30.5.   Εάν το όχημα συμμορφώνεται με τύπο οχήματος που έχει εγκριθεί βάσει ενός ή περισσότερων άλλων κανονισμών προσαρτημένων στη συμφωνία, στη χώρα η οποία χορηγεί έγκριση σύμφωνα με τον παρόντα κανονισμό, δεν είναι αναγκαίο να επαναλαμβάνεται το σύμβολο που καθορίζεται στην παράγραφο 30.4.1. Σε αυτή την περίπτωση, ο κανονισμός και οι αριθμοί έγκρισης καθώς και τα επιπλέον σύμβολα όλων των κανονισμών βάσει των οποίων έχει χορηγηθεί έγκριση στη χώρα η οποία χορήγησε έγκριση δυνάμει του παρόντος κανονισμού, τίθενται σε κάθετες στήλες στα δεξιά του συμβόλου που ορίζεται στην παράγραφο 30.4.1.
   30.6.   Το σήμα έγκρισης να είναι ευανάγνωστο και ανεξίτηλο.
   30.7.   Το σήμα έγκρισης τίθεται κοντά ή επάνω στην πινακίδα με τα στοιχεία του οχήματος που τοποθετεί ο κατασκευαστής.
   30.8.   Το παράρτημα V του παρόντος κανονισμού περιέχει υποδείγματα σημάτων έγκρισης.
   31.   ΓΕΝΙΚΕΣ ΠΡΟΔΙΑΓΡΑΦΕΣ
   31.1.   Πρέπει να είναι εφικτή η ενεργοποίηση και απενεργοποίηση του συστήματος ακινητοποίησης σύμφωνα με τις παρούσες απαιτήσεις.
   31.2.   Εάν το σύστημα ακινητοποίησης περιλαμβάνει ασύρματη ζεύξη π.χ. για την ενεργοποίηση ή την απενεργοποίηση, τότε πρέπει να είναι σύμφωνο με τα σχετικά πρότυπα ETSI (βλ. υποσημείωση αριθ. 1 στην παράγραφο 5.3.), π.χ. EN 300 220-1 V1.3.1. (2000-09), EN 300 220-2 V1.3.1. (2000-09), EN 300 220-3 V1.1.1. (2000-09) και EN 301 489-3 V1.2.1. (2000-08) (συμπεριλαμβανομένων ενδεχόμενων συμβουλευτικών απαιτήσεων). Η συχνότητα και η μέγιστη ακτινοβολούμενη ισχύς των ραδιομεταδόσεων για την ενεργοποίηση ή την απενεργοποίηση του συστήματος ακινητοποίησης πρέπει να συμμορφώνονται με τη σύσταση CEPT/ERC (βλ. υποσημείωση 2 στην παράγραφο 5.3.) 70-03 (17 Φεβρουαρίου 2000) σχετικά με τη χρήση συσκευών μικρής εμβέλειας (βλ. υποσημείωση αριθ. 3 στην παράγραφο 5.3.).
   31.3.   Κάθε σύστημα ακινητοποίησης και η τοποθέτησή του πρέπει να σχεδιάζονται κατά τρόπο ώστε το όχημα που είναι εξοπλισμένο με αυτό να εξακολουθεί να ικανοποιεί τις τεχνικές απαιτήσεις.
   31.4.   Πρέπει να είναι αδύνατον να ενεργοποιηθεί ένα σύστημα ακινητοποίησης όταν το κλειδί ανάφλεξης βρίσκεται στο σημείο λειτουργίας του κινητήρα, εκτός εάν:
   
               α)
            
            
               το όχημα είναι εξοπλισμένο ή πρόκειται να εξοπλιστεί ως ασθενοφόρο, πυροσβεστικό όχημα ή αστυνομικό όχημα, ή
            
         
               β)
            
            
               ο κινητήρας πρέπει:
               
                           (i)
                        
                        
                           να κινεί μηχανήματα που αποτελούν μέρος του ή είναι εγκατεστημένα στο όχημα για άλλους σκοπούς εκτός από την κίνηση του οχήματος· ή
                        
                     
                           (ii)
                        
                        
                           να διατηρεί την ηλεκτρική ισχύ των συσσωρευτών του οχήματος σε επίπεδο που απαιτείται για την κίνηση αυτών των μηχανημάτων ή συσκευών·
                        
                     και το όχημα είναι ακίνητο με ενεργοποιημένο το χειρόφρενο. Κατά την εφαρμογή της παρούσας εξαίρεσης, αυτό πρέπει να αναφέρεται στο σημείο II του προσαρτήματος του εγγράφου κοινοποίησης (παράρτημα 2 του παρόντος κανονισμού).
            
         31.5.   Ένα σύστημα ακινητοποίησης δεν μπορεί να βρίσκεται μόνιμα στο νεκρό σημείο.
   31.6.   Το σύστημα ακινητοποίησης πρέπει να είναι σχεδιασμένο και κατασκευασμένο έτσι ώστε, όταν τοποθετηθεί στο όχημα, να μην επηρεάζει την προσχεδιασμένη αποστολή και την ασφαλή λειτουργία του οχήματος, ακόμη και σε περίπτωση δυσλειτουργίας του.
   31.7.   Ένα σύστημα ακινητοποίησης πρέπει να είναι σχεδιασμένο και κατασκευασμένο έτσι ώστε, όταν τοποθετηθεί σε ένα όχημα σύμφωνα με τις οδηγίες του κατασκευαστή, να είναι αδύνατη η ταχεία ή απαρατήρητη απενεργοποίηση ή η καταστροφή του π.χ. με τη χρησιμοποίηση φθηνών εργαλείων και συνέργων που αποκρύβονται εύκολα και διατίθενται ελεύθερα στην αγορά. Η αντικατάσταση ή η συναρμολόγηση ενός κύριου κατασκευαστικού στοιχείου με σκοπό να παρακαμφθεί το σύστημα ακινητοποίησης πρέπει να είναι δύσκολη και χρονοβόρα.
   31.8.   Ένα σύστημα ακινητοποίησης πρέπει να είναι σχεδιασμένο και κατασκευασμένο έτσι ώστε, όταν τοποθετηθεί σύμφωνα με τις οδηγίες του κατασκευαστή, να μπορεί να αντέξει στο περιβάλλον ενός οχήματος για μια λογική διάρκεια ζωής (για τη δοκιμή βλέπε την παράγραφο 33.). Πιο συγκεκριμένα, οι ηλεκτρικές ιδιότητες των στοιχείων κυκλώματος του οχήματος δεν πρέπει να επηρεάζονται ακούσια από την προσθήκη συστήματος ακινητοποίησης (διασυνδέσεις αγωγών, ασφάλεια επαφών κλπ.).
   31.9.   Ένα σύστημα ακινητοποίησης μπορεί να συνδυαστεί με άλλα συστήματα του οχήματος ή να είναι ενσωματωμένο σε αυτά (π.χ. έλεγχος κινητήρα, συστήματα συναγερμού).
   31.10.   Ένα σύστημα ακινητοποίησης δεν επιτρέπεται να εμποδίζει την απεμπλοκή των φρένων του οχήματος, εκτός εάν πρόκειται για σύστημα ακινητοποίησης που εμποδίζει την απεμπλοκή ελατηριωτής πέδης με απεμπλοκή πεπιεσμένου αέρα (10) και λειτουργεί με τέτοιο τρόπο ώστε υπό κανονική λειτουργία, ή σε καταστάσεις βλάβης, να ικανοποιεί τις τεχνικές απαιτήσεις του ισχύοντος κανονισμού αριθ. 13 κατά την υποβολή της αίτησης έγκρισης τύπου βάσει του παρόντος κανονισμού.
   Η συμμόρφωση με την παρούσα παράγραφο δεν εξαιρεί τα συστήματα ακινητοποίησης που εμποδίζουν την απεμπλοκή ελατηριωτής πέδης με απεμπλοκή πεπιεσμένου αέρα από τις τεχνικές απαιτήσεις που ορίζονται στον παρόντα κανονισμό.
   31.11.   Δεν είναι δυνατό ένα σύστημα ακινητοποίησης να λειτουργεί με τρόπο που να ενεργοποιεί τα φρένα του οχήματος.
   32.   ΕΙΔΙΚΕΣ ΠΡΟΔΙΑΓΡΑΦΕΣ
   32.1.   Έκταση εξουδετέρωσης
   
   32.1.1.   Ένα σύστημα ακινητοποίησης πρέπει να είναι σχεδιασμένο έτσι ώστε να εμποδίζει τη λειτουργία του οχήματος μέσω του κινητήρα του με ένα τουλάχιστον από τα ακόλουθα μέσα:
   32.1.1.1.   εξουδετέρωση, σε περίπτωση εγκατάστασης μετά την αγορά ή σε περίπτωση οχήματος με πετρελαιοκινητήρα, τουλάχιστον δύο ανεξάρτητων κυκλωμάτων του οχήματος, τα οποία χρειάζονται για τη λειτουργία του οχήματος μέσω του κινητήρα του (π.χ. μίζα κινητήρα, ανάφλεξη, τροφοδοσία καυσίμου, ελατηριωτή πέδη με απεμπλοκή πεπιεσμένου αέρα κλπ.)·
   32.1.1.2.   παρέμβαση μέσω κωδικού σε μία τουλάχιστον μονάδα ελέγχου που είναι απαραίτητη για τη λειτουργία του οχήματος·
   32.1.2.   Ένα σύστημα ακινητοποίησης τοποθετούμενο σε όχημα με καταλυτικό μετατροπέα δεν πρέπει να προκαλεί την εισχώρηση άκαυστων καυσίμων στην εξάτμιση.
   32.2.   Αξιοπιστία λειτουργίας
   
   Η αξιοπιστία λειτουργίας επιτυγχάνεται με τον σωστό σχεδιασμό του συστήματος ακινητοποίησης λαμβανομένων υπόψη των ιδιαίτερων περιβαλλοντικών συνθηκών εντός του οχήματος (βλ. παραγράφους 31.8. και 33.).
   32.3.   Ασφάλεια λειτουργίας
   
   Εξασφαλίζεται ότι το σύστημα ακινητοποίησης δεν αλλάζει θέση (ενεργοποίηση/απενεργοποίηση) μετά από καμία από τις προβλεπόμενες στην παράγραφο 33. δοκιμές.
   32.4.   Ενεργοποίηση του συστήματος ακινητοποίησης
   
   32.4.1.   Το σύστημα ακινητοποίησης πρέπει να ενεργοποιείται χωρίς άλλη ενέργεια εκ μέρους του οδηγού με τουλάχιστον ένα από τα ακόλουθα μέσα:
   
               α)
            
            
               με περιστροφή του κλειδιού ανάφλεξης στη θέση «0» στο κλείθρο ανάφλεξης και τη χρήση μιας θύρας· επιπλέον, τα συστήματα ακινητοποίησης που απενεργοποιούνται αμέσως πριν ή κατά τη διάρκεια της κανονικής διαδικασίας εκκίνησης του οχήματος επιτρέπεται να ενεργοποιούνται με τη διακοπή της ανάφλεξης.
            
         
               β)
            
            
               το αργότερο 1 λεπτό μετά την αφαίρεση του κλειδιού από το κλείθρο ανάφλεξης.
            
         32.4.2.   Αν το σύστημα ακινητοποίησης μπορεί να τίθεται σε λειτουργία όταν το κλειδί ανάφλεξης βρίσκεται στο σημείο λειτουργίας του κινητήρα, όπως προβλέπεται στην παράγραφο31.4., το σύστημα ακινητοποίησης μπορεί επίσης να τεθεί σε λειτουργία με το άνοιγμα της θύρας του οδηγού ή/και με συγκεκριμένη ενέργεια του νόμιμου χρήστη.
   32.5.   Απενεργοποίηση
   
   32.5.1.   Η απενεργοποίηση επιτυγχάνεται με τη χρήση μίας από τις παρακάτω διατάξεις ή με συνδυασμό τους. Επιτρέπεται η χρήση και άλλων συσκευών ανάλογης λειτουργίας.
   32.5.1.1.   Πληκτρολόγιο για τη ρύθμιση ενός ατομικά επιλεγόμενου κωδικού με τουλάχιστον 10 000 παραλλαγές.
   32.5.1.2.   Ηλεκτρική/ηλεκτρονική διάταξη, π.χ. τηλεχειριστήριο, με τουλάχιστον 50 000 παραλλαγές και ενσωματωμένους μεταβαλλόμενους κωδικούς ή/και χρόνο παρέλευσης δέκα ημερών, π.χ. το πολύ 5 000 παραλλαγές ανά 24ωρο για τουλάχιστον 50 000 παραλλαγές.
   32.5.1.3.   Αν η απενεργοποίηση μπορεί να γίνει με τηλεχειριστήριο, το σύστημα ακινητοποίησης πρέπει να επιστρέφει στη θέση ενεργοποίησης εντός 5 λεπτών από την απενεργοποίησή του, εάν δεν υπάρξει περαιτέρω επέμβαση επί του κυκλώματος εκκίνησης.
   32.6.   Απεικόνιση θέσης
   
   32.6.1.   Για να γνωστοποιείται η θέση στην οποία βρίσκεται το σύστημα ακινητοποίησης (ενεργοποίηση/απενεργοποίηση, αλλαγή από την ενεργοποίηση στην απενεργοποίηση) επιτρέπονται οπτικά σήματα εντός και εκτός του θαλάμου επιβατών. Η φωτεινή ένταση των οπτικών σημάτων εκτός του θαλάμου επιβατών δεν πρέπει να υπερβαίνει τα 0,5 cd.
   32.6.2.   Εάν παρέχεται ένδειξη σύντομων «δυναμικών» διεργασιών, όπως αλλαγές από τη θέση «ενεργοποίηση» στη θέση «απενεργοποίηση» και αντιστρόφως, η ένδειξη πρέπει να είναι οπτική, σύμφωνα με την παράγραφο 32.6.1. Αυτή η οπτική ένδειξη μπορεί επίσης να δίδεται από την ταυτόχρονη λειτουργία των δεικτών διεύθυνσης ή/και της λυχνίας (των λυχνιών) του θαλάμου επιβατών, με την προϋπόθεση ότι η διάρκεια της οπτικής ένδειξης μέσω των δεικτών διεύθυνσης δεν υπερβαίνει τα 3 δευτερόλεπτα.
   33.   ΠΑΡΑΜΕΤΡΟΙ ΛΕΙΤΟΥΡΓΙΑΣ ΚΑΙ ΣΥΝΘΗΚΕΣ ΔΟΚΙΜΗΣ
   33.1.   Παράμετροι λειτουργίας
   
   Όλα τα κατασκευαστικά στοιχεία του συστήματος ακινητοποίησης πρέπει να πληρούν τις προδιαγραφές που ορίζονται στην παράγραφο 7. του παρόντος κανονισμού.
   Η απαίτηση αυτή δεν ισχύει για:
   
                
            
            
               εκείνα τα κατασκευαστικά στοιχεία που τοποθετούνται και υποβάλλονται σε δοκιμή ως μέρος του οχήματος, είτε έχει τοποθετηθεί σύστημα ακινητοποίησης είτε όχι (π.χ. λυχνίες)· ή,
            
         
                
            
            
               εκείνα τα κατασκευαστικά στοιχεία τα οποία έχουν υποβληθεί προηγουμένως σε δοκιμή ως μέρος του οχήματος και έχουν προσκομισθεί σχετικά αποδεικτικά έγγραφα.
            
         33.2.   Συνθήκες δοκιμής
   
   Όλες οι δοκιμές διενεργούνται διαδοχικά σε ένα και μόνο σύστημα ακινητοποίησης. Ωστόσο, κατά την κρίση των αρμοδίων για τη δοκιμή αρχών, άλλα δείγματα μπορούν να χρησιμοποιηθούν, εφόσον κριθεί ότι αυτό δεν θα επηρεάσει τα αποτελέσματα άλλων δοκιμών.
   33.3.   Δοκιμή λειτουργίας
   
   Μετά την ολοκλήρωση όλων των κατωτέρω δοκιμών, το σύστημα ακινητοποίησης υποβάλλεται σε δοκιμή υπό τις κανονικές συνθήκες δοκιμής που ορίζονται στην παράγραφο 7.2.1.2. του παρόντος κανονισμού για να ελεγχθεί κατά πόσον εξακολουθεί να λειτουργεί κανονικά. Εάν χρειασθεί, πριν τη δοκιμή μπορούν να αλλαχθούν οι αντιστάσεις.
   Όλα τα κατασκευαστικά στοιχεία του συστήματος ακινητοποίησης πρέπει να πληρούν τις προδιαγραφές που ορίζονται στις παραγράφους 7.2.2. έως 7.2.8. και 7.2.12. του παρόντος κανονισμού.
   34.   ΟΔΗΓΙΕΣ
   (Οι παράγραφοι 34.1. έως 34.3. ισχύουν μόνον για την τοποθέτηση μετά τη διάθεση στην αγορά).
   Κάθε σύστημα ακινητοποίησης πρέπει να συνοδεύεται από:
   34.1.   Οδηγίες εγκατάστασης.
   34.1.1.   Κατάλογο οχημάτων και μοντέλων οχημάτων για τα οποία προορίζεται. Ο κατάλογος μπορεί να είναι ειδικός ή γενικός, όπως «όλα τα αυτοκίνητα με βενζινοκινητήρα και με συσσωρευτή 12 V με γείωση στον αρνητικό πόλο».
   34.1.2.   Τρόπο εγκατάστασης συνοδευόμενο από φωτογραφίες ή/και πολύ σαφή σχέδια.
   34.1.3.   Λεπτομερείς οδηγίες εγκατάστασης από τον προμηθευτή οι οποίες, εάν ακολουθηθούν σωστά από τον αρμόδιο τεχνικό, δεν θίγουν την ασφάλεια και αξιοπιστία του οχήματος.
   34.1.4.   Οι παρεχόμενες οδηγίες εγκατάστασης ορίζουν τις απαιτήσεις ηλεκτρικής ισχύος του συστήματος ακινητοποίησης και, εφόσον χρειάζεται, συνιστούν αύξηση του μεγέθους του συσσωρευτή.
   34.1.5.   Ο προμηθευτής μεριμνά για τον έλεγχο του οχήματος μετά την τοποθέτηση του συστήματος ακινητοποίησης. Επίσης δίδει ιδιαίτερη προσοχή σε θέματα που αφορούν την ασφάλεια.
   34.2.   Πιστοποιητικό τοποθέτησης προς συμπλήρωση, υπόδειγμα του οποίου δίδεται στο προσάρτημα VII.
   34.3.   Μια γενική έκθεση προς τον αγοραστή του συστήματος με την οποία του εφιστάται η προσοχή στα ακόλουθα:
   34.3.1.   το σύστημα πρέπει να τοποθετηθεί σύμφωνα με τις οδηγίες του κατασκευαστή·
   34.3.2.   συνιστάται η επιλογή ενός καλού τεχνικού (ο κατασκευαστής του οχήματος μπορεί να υποδεικνύει αρμόδιους τεχνικούς)·
   34.3.3.   το πιστοποιητικό τοποθέτησης που παρέχεται με το σύστημα πρέπει να συμπληρώνεται από τον τεχνικό τοποθέτησης.
   34.4.   Οδηγίες χρήσης
   34.5.   Οδηγίες συντήρησης.
   34.6.   Γενική προειδοποίηση σχετικά με τους κινδύνους τροποποιήσεων ή προσθηκών στο σύστημα ακινητοποίησης. αυτές οι τροποποιήσεις ή προσθήκες καθιστούν αυτομάτως άκυρο το πιστοποιητικό τοποθέτησης που αναφέρεται στην παράγραφο. 34.2. ανωτέρω.
   35.   ΤΡΟΠΟΠΟΙΗΣΗ ΤΟΥ ΤΥΠΟΥ ΣΥΣΤΗΜΑΤΟΣ ΑΚΙΝΗΤΟΠΟΙΗΣΗΣ Ή ΤΟΥ ΤΥΠΟΥ ΟΧΗΜΑΤΟΣ ΚΑΙ ΕΠΕΚΤΑΣΗ ΤΗΣ ΕΓΚΡΙΣΗΣ
   Κάθε τροποποίηση του τύπου του συστήματος ακινητοποίησης ή του τύπου οχήματος πρέπει να κοινοποιείται στην αρμόδια διοικητική αρχή που ενέκρινε αυτό τον τύπο συστήματος ακινητοποίησης.
   Η αρχή αυτή δύναται:
   
               α)
            
            
               είτε να θεωρήσει ότι οι επελθούσες τροποποιήσεις είναι απίθανο να έχουν σημαντικές αρνητικές επιπτώσεις και ότι σε κάθε περίπτωση το σύστημα ακινητοποίησης ή το όχημα εξακολουθεί να πληροί τις προδιαγραφές· ή
            
         
               β)
            
            
               να απαιτήσει από την τεχνική υπηρεσία που είναι υπεύθυνη για τη διεξαγωγή των δοκιμών μία πρόσθετη έκθεση δοκιμής για ορισμένες ή για όλες τις δοκιμές που περιγράφονται στις παραγράφους 31., 32. και 33. του παρόντος κανονισμού.
            
         Η επικύρωση ή η απόρριψη της έγκρισης, στην οποία προσδιορίζεται η τροποποίηση, ανακοινώνεται στα συμβαλλόμενα μέρη της συμφωνίας εφαρμογής του παρόντος κανονισμού σύμφωνα με τη διαδικασία που ορίζεται στην παράγραφο 29.3. ανωτέρω.
   Η αρμόδια αρχή που εκδίδει την επέκταση της έγκρισης αποδίδει αριθμό πρωτοκόλλου σε όλα τα έντυπα κοινοποίησης που συντάσσονται για τέτοιου είδους επεκτάσεις.
   36.   ΣΥΜΜΟΡΦΩΣΗ ΠΑΡΑΓΩΓΗΣ
   Οι διαδικασίες συμμόρφωσης της παραγωγής θα πληρούν, παράλληλα με εκείνες που περιγράφονται στο προσάρτημα 2 της Συμφωνίας (E/ECE/324-E/ECE/TRANS/505/Αναθ.2), τις εξής απαιτήσεις:
   36.1.   Κάθε όχημα εγκεκριμένο βάσει του παρόντος κανονισμού πρέπει να είναι κατασκευασμένο έτσι ώστε να συμμορφώνεται με τον εγκεκριμένο τύπο πληρώντας τις απαιτήσεις που προβλέπονται στις παραγράφους 31., 32. και 33. ανωτέρω.
   36.2.   Η αρχή που έχει χορηγήσει την έγκριση μπορεί ανά πάσα στιγμή να ελέγχει τις μεθόδους ελέγχου συμμόρφωσης που εφαρμόζονται σε κάθε εγκατάσταση παραγωγής. Η συνήθης συχνότητα διενέργειας των ελέγχων αυτών ορίζεται σε διετή βάση.
   37.   ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
   37.1.   Η έγκριση που χορηγείται για τύπο συστήματος ακινητοποίησης ή τύπο οχήματος σύμφωνα με τον παρόντα κανονισμό μπορεί να ανακληθεί εφόσον δεν πληρούνται οι απαιτήσεις που ορίζονται στην ανωτέρω παράγραφο 36.
   37.2.   Εάν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει έγκριση την οποία έχει χορηγήσει προηγουμένως, ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό, με έντυπο που έχει ως βάση τα υποδείγματα των παραρτημάτων III και IV του παρόντος κανονισμού.
   38.   ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
   Αν ο κάτοχος της έγκρισης διακόψει πλήρως την κατασκευή ενός τύπου συστήματος ακινητοποίησης ή τύπου οχήματος που έχει εγκριθεί σύμφωνα με τον παρόντα κανονισμό, ενημερώνει την αρχή που χορήγησε την έγκριση.
   Με την παραλαβή της σχετικής κοινοποίησης, η εν λόγω υπηρεσία ενημερώνει σχετικά τα άλλα συμβαλλόμενα μέρη της συμφωνίας που εφαρμόζουν τον παρόντα κανονισμό με έντυπο κοινοποίησης που έχει ως βάση το υπόδειγμα του παραρτήματος IV του παρόντος κανονισμού.
   39.   ΜΕΤΑΒΑΤΙΚΕΣ ΔΙΑΤΑΞΕΙΣ
   39.1.   Έγκριση τύπου ενός συστήματος ακινητοποίησης
   39.1.1.   36 μήνες μετά την ημερομηνία έναρξης ισχύος του συμπληρώματος 4 της σειράς τροποποιήσεων 01, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνο εάν ο προς έγκριση τύπος κατασκευαστικού μέρους ή η χωριστή τεχνική μονάδα ικανοποιεί τις απαιτήσεις του παρόντος κανονισμού, όπως τροποποιήθηκε με το συμπλήρωμα 4 της σειράς τροποποιήσεων 01.
   39.1.2.   Τα συμβαλλόμενα μέρη που εφαρμόζουν τον παρόντα κανονισμό εξακολουθούν να χορηγούν εγκρίσεις για τους τύπους κατασκευαστικών μερών ή για χωριστές τεχνικές μονάδες που πληρούν τις απαιτήσεις της αρχικής διατύπωσης του παρόντος κανονισμού, όπως τροποποιήθηκε από προηγούμενες σειρές τροποποιήσεων, με την προϋπόθεση ότι το κατασκευαστικό μέρος ή η τεχνική μονάδα προορίζεται ως υποκατάστατο για να τοποθετηθεί σε χρησιμοποιούμενα οχήματα και ότι δεν θα ήταν τεχνικά εφικτό να τοποθετηθεί ένα εξάρτημα ή χωριστή τεχνική μονάδα που να ικανοποιεί τις απαιτήσεις του παρόντος κανονισμού, όπως τροποποιήθηκε με το συμπλήρωμα 4 της σειράς τροποποιήσεων 01.
   39.2.   Έγκριση τύπου οχήματος
   39.2.1.   36 μήνες μετά την ημερομηνία έναρξης ισχύος του συμπληρώματος 4 της σειράς τροποποιήσεων 01, τα συμβαλλόμενα μέρη που εφαρμόζουν τον παρόντα κανονισμό θα χορηγούν εγκρίσεις μόνον αν ο προς έγκριση τύπος οχήματος ικανοποιεί τις απαιτήσεις του παρόντος κανονισμού όπως τροποποιήθηκε από το συμπλήρωμα 4 της σειράς τροποποιήσεων 01.
   40.   ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΤΜΗΜΑΤΩΝ
   Τα συμβαλλόμενα μέρη της συμφωνίας εφαρμογής του παρόντος κανονισμού υποβάλλουν στη γραμματεία των Ηνωμένων Εθνών τις ονομασίες και διευθύνσεις των τεχνικών υπηρεσιών που είναι αρμόδιες για τη διεξαγωγή των δοκιμών έγκρισης, και των διοικητικών τμημάτων που χορηγούν εγκρίσεις και στα οποία πρέπει να αποστέλλονται τα έντυπα πιστοποίησης έγκρισης, επέκτασης έγκρισης και απόρριψης ή ανάκλησης έγκρισης που εκδίδονται σε άλλες χώρες.
   
      (1)  Αφορά αποκλειστικά οχήματα με ηλεκτρικά συστήματα 12 volt.
   
      (2)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότιο Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία και 53 για την Ταϊλάνδη. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη Συμφωνία σχετικά με την υιοθέτηση ενιαίων προϋποθέσεων έγκρισης τροχοφόρων οχημάτων, των εξοπλισμών και κατασκευαστικών μερών που μπορούν να τοποθετηθούν ή να χρησιμοποιηθούν σε τροχοφόρα οχήματα καθώς και την αμοιβαία αναγνώριση των εγκρίσεων αυτών, οι δε αριθμοί που θα χορηγηθούν κατ' αυτό τον τρόπο θα. κοινοποιηθούν από το Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
   
      (3)  ETSI: European Telecommunications Standards Institute (Ευρωπαϊκό Ίδρυμα Τηλεπικοινωνιακών Προτύπων).
   Εάν τα εν λόγω πρότυπα δεν είναι διαθέσιμα όταν τεθεί σε ισχύ ο παρών κανονισμός, θα εφαρμόζονται οι σχετικές εθνικές διατάξεις.
   
      (4)  CEPT: Conference of European Posts and Telecommunications (Συνδιάσκεψη των Ευρωπαϊκών Ταχυδρομείων και Οργανισμών Τηλεπικοινωνιών).
   ERC: European Radio communications Committee (Ευρωπαϊκή επιτροπή ασύρματων επικοινωνιών).
   
      (5)  Τα συμβαλλόμενα μέρη δύνανται να απαγορεύσουν τη συγκεκριμένη συχνότητα ή/και ισχύ και να θεσπίσουν τη χρήση άλλης συχνότητας ή/και ισχύος.
   
      (6)  Λαμπτήρες που χρησιμοποιούνται ως μέρη των διατάξεων οπτικής προειδοποίησης και περιλαμβάνονται στο πάγιο σύστημα φωτισμού του οχήματος δεν είναι απαραίτητο να συμμορφώνονται με τις παραμέτρους της παραγράφου 7.1. και δεν υποβάλλονται στις αναφερόμενες στην παράγραφο 7.2. δοκιμές.
   
      (7)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότιο Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία και 53 για την Ταϊλάνδη. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη Συμφωνία σχετικά με την υιοθέτηση ενιαίων προϋποθέσεων έγκρισης τροχοφόρων οχημάτων, των εξοπλισμών και κατασκευαστικών μερών που μπορούν να τοποθετηθούν ή να χρησιμοποιηθούν σε τροχοφόρα οχήματα καθώς και την αμοιβαία αναγνώριση των εγκρίσεων αυτών, οι δε αριθμοί που θα χορηγηθούν κατ' αυτό τον τρόπο θα. κοινοποιηθούν από το Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
   
      (8)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότιο Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία και 53 για την Ταϊλάνδη. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη Συμφωνία σχετικά με την υιοθέτηση ενιαίων προϋποθέσεων έγκρισης τροχοφόρων οχημάτων, των εξοπλισμών και κατασκευαστικών μερών που μπορούν να τοποθετηθούν ή να χρησιμοποιηθούν σε τροχοφόρα οχήματα καθώς και την αμοιβαία αναγνώριση των εγκρίσεων αυτών, οι δε αριθμοί που θα χορηγηθούν κατ' αυτό τον τρόπο θα. κοινοποιηθούν από το Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
   
      (9)  1 για τη Γερμανία, 2 για τη Γαλλία, 3 για την Ιταλία, 4 για τις Κάτω Χώρες, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για την Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία-Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της χρησιμοποιώντας το αντίστοιχο σύμβολο ECE), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότιο Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία και 53 για την Ταϋλάνδη. Οι επόμενοι αριθμοί θα χορηγηθούν σε άλλες χώρες σύμφωνα με την χρονολογική σειρά που θα κυρώσουν ή θα προσχωρήσουν στη Συμφωνία σχετικά με την υιοθέτηση ενιαίων προϋποθέσεων έγκρισης τροχοφόρων οχημάτων, των εξοπλισμών και κατασκευαστικών μερών που μπορούν να τοποθετηθούν ή να χρησιμοποιηθούν σε τροχοφόρα οχήματα καθώς και την αμοιβαία αναγνώριση των εγκρίσεων αυτών, οι δε αριθμοί που θα χορηγηθούν κατ' αυτό τον τρόπο θα. κοινοποιηθούν από το Γενικό Γραμματέα του Οργανισμού Ηνωμένων Εθνών στα συμβαλλόμενα μέρη της συμφωνίας.
   
      (10)  Όπως ορίζεται στο παράρτημα VIII του κανονισμού ΟΕΕ αριθ. 13, όπως έχει τροποποιηθεί.
   
      ΠΑΡΑΡΤΗΜΑ 1
      ΚΟΙΝΟΙΗΣΗ
      [Μέγιστο μέγεθος: Α4 (210 × 297 mm)]
      
         
   
   
      ΠΑΡΑΡΤΗΜΑ II
      ΚΟΙΝΟΠΟΙΗΣΗ
      [Μέγιστο μέγεθος: Α4 (210 × 297 mm)]
      
         
   
   
      ΠΑΡΑΡΤΗΜΑ III
      ΚΟΙΝΟΠΟΙΗΣΗ
      [Μέγιστο μέγεθος: Α4 (210 × 297 mm)]
      
         
   
   
      ΠΑΡΑΡΤΗΜΑ IV
      ΚΟΙΝΠΟΙΗΣΗ
      [Μέγιστο μέγεθος: Α4 (210 × 297 mm)]
      
         
   
   
      ΠΑΡΑΡΤΗΜΑ V
      ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
      Υπόδειγμα Α
      Διάγραμμα 1
      
         
      Διάγραμμα 2
      
         
      Διάγραμμα 3
      
         
      Το ανωτέρω σήμα έγκρισης 1 τοποθετημένο σε όχημα ή σε ένα ΣΣΟ δείχνει ότι ο σχετικός τύπος έχει εγκριθεί στις Κάτω Χώρες (E 4) σύμφωνα με τον κανονισμό αριθ. 97, όπως έχει τροποποιηθεί από τη 01 σειρά τροποποιήσεων, με την έγκριση αριθ. 011234.
      Το ανωτέρω σήμα έγκρισης 2 τοποθετημένο σε όχημα ή σε διάταξη ακινητοποίησης δείχνει ότι ο σχετικός τύπος οχήματος έχει εγκριθεί στις Κάτω Χώρες (E 4) σύμφωνα με τον κανονισμό αριθ. 97, όπως έχει τροποποιηθεί από τη 01 σειρά τροποποιήσεων, με την έγκριση αριθ. 011234.
      Το ανωτέρω σήμα έγκρισης 3 τοποθετημένο σε όχημα ή σε ΣΣΟ και σε διάταξη ακινητοποίησης δείχνει ότι ο σχετικός τύπος έχει εγκριθεί στις Κάτω Χώρες (E 4) σύμφωνα με τον κανονισμό αριθ. 97, όπως έχει τροποποιηθεί από τη 01 σειρά τροποποιήσεων, με την έγκριση αριθ. 011234.
      Τα δύο πρώτα ψηφία του αριθμού έγκρισης υποδηλώνουν ότι η έγκριση χορηγήθηκε σύμφωνα με τις απαιτήσεις του κανονισμού αριθ. 97, όπως τροποποιήθηκε με τη σειρά τροπολογιών 01.
      Υπόδειγμα Β
      
         
      Το ανωτέρω σήμα έγκρισης τοποθετημένο σε όχημα δείχνει ότι ο σχετικός τύπος οχήματος έχει εγκριθεί στις Κάτω Χώρες (E 4) σύμφωνα με τους κανονισμούς αριθ. 18 (1)/ και 97.
      Τα δύο πρώτα ψηφία των αριθμών έγκρισης υποδηλώνουν ότι, κατά τις ημερομηνίες που χορηγήθηκαν οι σχετικές εγκρίσεις, ο κανονισμός αριθ. 18 περιελάμβανε τη σειρά τροποποιήσεων 02, και ο κανονισμός αριθ. 97 τη σειρά τροποποιήσεων 01.
      
         (1)  Ο δεύτερος αριθμός αναφέρεται ως παράδειγμα.
   
   
      ΠΑΡΑΡΤΗΜΑ VI
      ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΣΥΜΜΟΡΦΩΣΗΣ
      
         
   
   
      ΠΑΡΑΡΤΗΜΑ VII
      ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΕΓΚΑΤΑΣΤΑΣΗΣ
      
         
   
   
      ΠΑΡΑΡΤΗΜΑ VIII
      ΠΑΡΑΓΡΑΦΟΙ 7.2.11. ΚΑΙ 19
      Δοκιμή συστημάτων προστασίας θαλάμου επιβατών
      
         
   
   
      ΠΑΡΑΡΤΗΜΑ IX
      ΗΛΕΚΤΡΟΜΑΓΝΗΤΙΚΗ ΣΥΜΒΑΤΟΤΗΤΑ
      
         Σημείωση: Για τον έλεγχο της ηλεκτρομαγνητικής συμβατότητας εφαρμόζεται ή η παράγραφος 1 ή η παράγραφος 2, ανάλογα με τις εγκαταστάσεις διενέργειας δοκιμών.
      1.   ΜΕΘΟΔΟΣ ISO
      Θωράκιση έναντι διαταραχών στις γραμμές τροφοδότησης
      Εφαρμόζετε τους παλμούς δοκιμής 1, 2, 3α, 3β, 4 και 5, σύμφωνα με το διεθνές πρότυπο ISO 7637-1:1990 στις γραμμές τροφοδότησης καθώς και στις άλλες συνδέσεις συστήματος συναγερμού οχήματος/συναγερμού που ενδέχεται να είναι λειτουργικά συνδεδεμένες με τις γραμμές τροφοδότησης.
      Σύστημα συναγερμού οχήματος/συναγερμού σε θέση απενεργοποίησης
      Πρέπει να εφαρμόζονται οι παλμοί δοκιμής 1 έως 5 με βαθμό σφοδρότητας ΙΙΙ. Η απαιτούμενη λειτουργική κατάσταση για όλους τους εφαρμοζόμενους παλμούς δοκιμής είναι η Α.
      Σύστημα συναγερμού οχήματος/συναγερμού σε θέση ενεργοποίησης
      Πρέπει να εφαρμόζονται οι παλμοί δοκιμής 1 έως 5. Οι απαιτούμενες λειτουργικές καταστάσεις για όλους τους εφαρμοζόμενους παλμούς δοκιμής παρατίθενται στον πίνακα 1.
      Πίνακας 1
      Επίπεδο δοκιμής/Λειτουργική κατάσταση (για γραμμές τροφοδότησης)
      
                  Αρ. παλμού δοκιμής
               
               
                  Επίπεδο δοκιμής
               
               
                  Λειτουργική κατάσταση
               
            
                  1
               
               
                  III
               
               
                  C
               
            
                  2
               
               
                  III
               
               
                  A
               
            
                  3a
               
               
                  III
               
               
                  C
               
            
                  3b
               
               
                  III
               
               
                  A
               
            
                  4
               
               
                  III
               
               
                  B
               
            
                  4
               
               
                  I
               
               
                  A
               
            
                  5
               
               
                  III
               
               
                  A
               
            Θωράκιση έναντι διαταραχών σε σύζευξη με γραμμές σήματος
      Οι ακροδέκτες που δεν είναι συνδεδεμένοι με γραμμές τροφοδότησης (π.χ. ειδικές γραμμές σήματος) υποβάλλονται σε δοκιμή σύμφωνα με το διεθνές πρότυπο ISO/DIS 7637: 1993 μέρος 3. Οι απαιτούμενες λειτουργικές καταστάσεις για όλους τους εφαρμοζόμενους παλμούς δοκιμής παρατίθενται στον πίνακα 2.
      Πίνακας 2
      Επίπεδο δοκιμής/Λειτουργική κατάσταση (για γραμμές σήματος)
      
                  Αριθ. παλμού δοκιμής
               
               
                  Επίπεδο δοκιμής
               
               
                  Λειτουργική κατάσταση
               
            
                  3a
               
               
                  III
               
               
                  C
               
            
                  3b
               
               
                  III
               
               
                  A
               
            Θωράκιση έναντι διαταραχών λόγω ακτινοβολούμενων υψηλών συχνοτήτων
      Η δοκιμή θωράκισης του ΣΣΟ/ΣΟ ενός οχήματος μπορεί να διεξαχθεί σύμφωνα με τις προδιαγραφές του κανονισμού αριθ. 10, σειρά τροποποιήσεων 02 και τις μεθόδους δοκιμών που περιγράφονται στο παράρτημα VI για τα οχήματα και στο παράρτημα IX για χωριστές τεχνικές μονάδες.
      Ηλεκτρικές διαταραχές λόγω ηλεκτροστατικών εκκενώσεων
      Η θωράκιση έναντι των ηλεκτρικών διαταραχών πρέπει να υποβάλλεται σε δοκιμή σύμφωνα με την τεχνική έκθεση ISO/TR 10605-1993.
      Ακτινοβολούμενες εκπομπές
      Οι δοκιμές πρέπει να διεξαχθούν σύμφωνα με τις προδιαγραφές του κανονισμού αριθ. 10, σειρά τροποποιήσεων 02 και τις μεθόδους δοκιμών που περιγράφονται στα παραρτήματα IV και V για τα οχήματα και στα παραρτήματα VII και VIII για τις χωριστές τεχνικές μονάδες.
      2.   ΜΕΘΟΔΟΣ IEC
      Ηλεκτρομαγνητικό πεδίο
      Το ΣΣΟ/ΣΟ υποβάλλεται στη βασική δοκιμή. Υφίσταται το ηλεκτρομαγνητικό πεδίο που περιγράφεται στη δημοσίευση IEC 839-1-3-1998 δοκιμή A-13, με φάσμα συχνοτήτων από 20 έως και 1 000 Mhz και με επίπεδο ισχύος πεδίου 30 V/m
      Επί πλέον, το ΣΣΟ/ΣΟ υποβάλλεται στις δοκιμές σύνδεσης και σύζευξης ηλεκτρικών μεταβατικών στοιχείων που περιγράφονται στο διεθνές πρότυπο ISO 7637 μέρη 1:1990, 2:1990 και 3:1993, κατά την επιλογή του κατασκευαστή.
      Ηλεκτρικές διαταραχές λόγω ηλεκτροστατικών εκκενώσεων
      Το ΣΣΟ/ΣΟ υποβάλλεται στη βασική δοκιμή. Υποβάλλεται σε δοκιμή θωράκισης έναντι των ηλεκτροστατικών εκκενώσεων, όπως περιγράφεται είτε στο EN 61000-4-2 είτε στο ISO/TR 10605-1993, κατά την επιλογή του κατασκευαστή.
      Ακτινοβολούμενες εκπομπές
      Το σύστημα συναγερμού οχήματος/συναγερμού υποβάλλεται σε δοκιμή καταστολής των διαταραχών στις ραδιοσυχνότητες, σύμφωνα με τις δοκιμές που ορίζονται στον κανονισμό αριθ. 10, σειρά τροποποιήσεων 02 και σύμφωνα με τις μεθόδους δοκιμών που περιγράφονται στα παραρτήματα IV και V για τα οχήματα και στα παραρτήματα VII και VIII για χωριστές τεχνικές μονάδες.
   
   
      ΠΑΡΑΡΤΗΜΑ X
      ΠΡΟΔΙΑΓΡΑΦΕΣ ΜΗΧΑΝΙΚΩΝ ΚΛΕΙΘΡΩΝ
      
                  1.
               
               
                  Ο κύλινδρος του κλείθρου δεν πρέπει να εξέχει άνω του 1 mm από το περίβλημα και το εξέχον τμήμα πρέπει να είναι κωνικό.
               
            
                  2.
               
               
                  Ο αρμός μεταξύ του πυρήνα του κυλίνδρου και του περιβλήματός του πρέπει να αντέχει σε δύναμη εφελκυσμού 600 N και σε ροπή στρέψεως 25 Nm.
               
            
                  3.
               
               
                  Το κλείθρο πρέπει να διαθέτει κλείστρο του κυλίνδρου.
               
            
                  4.
               
               
                  Το σχέδιο του κλειδιού πρέπει να έχει τουλάχιστον 1 000 πραγματικές παραλλαγές.
               
            
                  5.
               
               
                  Το κλείθρο δεν πρέπει να μπορεί να λειτουργήσει με κλειδί το οποίο διαφέρει έστω και κατά ένα συνδυασμό από το κλειδί που ταιριάζει στο κλείθρο.
               
            
                  6.
               
               
                  Το εξωτερικό άνοιγμα του κλείθρου πρέπει να είναι καλυμμένο ή κατά άλλο τρόπο προστατευμένο από την εισχώρηση σκόνης ή νερού.